title: Streamline moderne

text: Tuotesuunnittelussa autojen, kodinkoneiden, pienten radioiden, huonekalujen, puhelinten ja muiden laitteiden valmistajat kiinnostuivat uudesta muotoiluaatteesta. Virtaviivaista suunnittelua suosittiin muiden muassa sähkökelloissa, ompelukoneissa ja pölynimureissa. Laaja tuotevalikoima jääkaapeista kynänterottimiin muistutti virtaviivaisia kulkuvälineitä. Valmistuksessa käytettiin mieluusti uusia materiaaleja kuten alumiinia ja bakeliittia. Virtaviivainen design yhdistyi mielikuvissa varakkuuteen ja edessä odottavan jännittävään tulevaisuuteen. Nämä toiveet saivat vastakaikua etenkin amerikkalaisessa keskiluokassa.


title: Streamline moderne

text: Streamline moderne heijasteli ajan taloudellista tilaa sen ohella, että se oli vastareaktio art decolle. Laman edetessä 1930-luvulla suunnittelijat alkoivat riisua art decon kasvi- ja eläinaiheista ornamentiikkaa ja alkoivat korostaa puhdaslinjaista liikkeen ja vauhdin tuntua sekä uusinta teknologiaa. Arkiesineiden muotoilu muuttui ultramoderniksi ja virtaviivaiseksi.


title: Streamline moderne

text: Betoni ja lasi korvasivat eksoottiset puu- ja kivilaadut. Art decon terävien kulmien tilalle tuli aerodynaamisia kaarteita. Jo Art deco oli ollut futuristisen modernia ja urbaania verrattuna jugendiin. Virtaviivaisessa suunnittelussa oli silti usein mukana art decon piirteitä, vaikka johtavat virtaviivaiset suunnittelijat inhosivatkin vastikään muodista mennyttä art decoa, joka oli heidän mielestään aikansa elänyttä ja vääristyneen modernia.


title: Streamline moderne

text: Myös art decossa aikakauden uudet ilmiöt, kuten bauhaus, pilvenpiirtäjät, valtamerilaivat, funktionalismi ja koneromantiikka olivat tärkeitä virikkeitä. Moderni urbaani elämä, massatuotanto ja uusi teknologia kuten muovi olivat myös art decon innoittajia. Mukana oli silti vielä jugendillekin ominaista taidekäsityön ja yksilöllisyyden arvostusta ennemmin kuin teollista anonyymiyttä. Pyöreät ja geometriset muodot viittasivat enemmänkin luonnonmuotoihin. Lisäksi art deco painotti loisteliaan ylellistä koristeellisuutta ja pintakuviointia yleensä.


title: Streamline moderne

text: Samaan aikaan Euroopassa johtava tyylisuunta oli funktionalismi, jolla oli erojen ohella yhteisiä piirteitä streamline modernen kanssa. Myös funktionalismissa pyrittiin alentamaan valmistuskustannuksia ja tuomaan tuotteet työväestön ulottuville. Virtaviivaisuus ja funktionalismi ovat periaatteessa varsin vastakkaisia suunnitteluperiaatteita, mutta yhteisiä piirteitä on silti runsaasti. Molemmat muun muassa pyrkivät ottamaan oletetun kuluttajan huomioon tuotesuunnittelussa.


title: Streamline moderne

text: Arkkitehtuurissa yhteistä olivat tasakattojen suosiminen, pelkistäminen ja ornamenttien vähentäminen, valkoiset sileät seinäpinnat, nauhaikkunat ja lasin runsas käyttö.


title: Streamline moderne

text: Streamline modernen ja funktionalismin yhteiset piirteet lienevät kotoisin yhteisestä esikuvasta Bauhausta. Kun natsit sulkivat 1933 Bauhausin, suurin osa sen opettajista siirtyi Yhdysvaltoihin, missä heidän ideansa saivat hyvän pohjan. Bauhaus oli suosinut myös epäsymmetristä sommittelua ja kromausta, joista tuli yleisiä myös Yhdysvalloissa.


title: Omena putoaa...

text: Omena putoaa... on Valentin Vaalan ohjaama suomalainen mustavalkoinen elokuvakomedia vuodelta 1952. Se perustuu Mika Waltarin Omena putoaa -näytelmään. Elokuva palkittiin viidellä Jussilla. Pääosia esittävät Toini Vartiainen ja Tauno Palo. Elokuvan ensi-ilta oli 26. syyskuuta 1952.


title: Omena putoaa...

text: Elokuvan käsikirjoitus perustuu Mika Waltarin näytelmään "Omena putoaa", joka sai ensi-iltansa Kansallisteatterissa 1947. Waltari ei ollut ensin halukas tekemään näytelmästään elokuvasovitusta, mutta suostui lopulta ohjaajan pyyntöihin, Panu Rajalan mukaan lähinnä taloudellisista syistä. Käsikirjoittajaryhmässä olivat Waltarin lisäksi ohjaaja Vaala ja Usko Kemppi.


title: Omena putoaa...

text: Waltari oli omistanut näytelmän mäyräkoiralleen Tiukulle, jota hän nimitti ”uskollisimmaksi ja hartaimmaksi ystäväkseen”. Waltari näyttäytyy elokuvassa cameoroolissa mäyräkoiraa taluttamassa. Rajala arvelee Waltarin suostuneen rooliin siksi, että hän oli ihastunut Ilonaa näyttelevään Toini Vartiaiseen.


title: Omena putoaa...

text: Elokuva perustuu Waltarin näytelmään, mutta siinä on myös muutamia eroja. Näytelmän tapahtumapaikka on Jonssonien asunto, mutta elokuvassa tapahtumaympäristönä on useita paikkoja. Alussa on kymmenen minuutin prologi, jossa näkyy teollisuusneuvos Österbergin liikepalatsi ja hänen yksinäisyytensä ja terveyshuolensa. Sitten seuraa Ilonan hukuttautumisnäytös, joka näytelmässä tulee esiin vain kerrottuna. Näytelmässä Jonssonit huijaavat johtaja Judasta, jonka tilalla elokuvassa on kilpaileva rikollisliiga. Ilonan poikaystävä Usko on poistettu, ja Ilona rakastuu hänen sijastaan Ventti-Villeen. Lopussa on vielä teollisuusneuvoksen kotona kuvattu illalliskohtaus, jota ei ole näytelmässä.


title: Omena putoaa...

text: Aikalaisarvioissa Vaalaa luonnehdittiin kansainvälisen tason ohjaajaksi, käsikirjoitusta pidettiin Waltarin parhaana ja erityisesti dialogia hyvin elokuvaan luontuvana.


title: Omena putoaa...

text: Rajalan mukaan Vaalan elokuvaa on pidetty harvinaisen onnistuneena näytelmän elokuvasovituksena, mutta hänen mielestään se on silti liian alleviivaavana ja osoittelevana ”hyvän komedian vesitys”. Rajala pitää erityisesti epäonnistuneena ratkaisuna Ilonan ja Ventti-Villen suhdetta, joka tuhoaa jälkimmäisen henkilöhahmon.


title: Omena putoaa...

text: Televisioesityksen yhteydessä esitetyn arvion mukaan komedia toimii hauskan tyyppigallerian varassa, eikä se pääse irti teatteritaustastaan. Kokonaisuutena sitä luonnehditaan pikkunäppäräksi. Tauno Palo, joka esitti rikostoveria teatterissakin, on saanut luonnehdinnan valloittava.


title: Omena putoaa...

text: Elokuva sai vuonna 1952 viisi Jussi-palkintoa:


title: ARA La Argentina (1937)

text: ARA La Argentina (runkonumero C3) oli Argentiinan laivaston risteilijä, joka tilattiin Vickers Armstrongin telakalta Britanniasta kadettien kouluttamiseksi, missä tehtävässä alus korvasi vanhentuneen "ARA Presidente Sarmienton". Aluksen tilausvaltuutus vahvistettiin 29. syyskuuta 1934 annetulla lailla ja se tilattiin 31. heinäkuuta 1935 budjetiksi varatun 6 miljoonan kultapeson mukaisena.


title: ARA La Argentina (1937)

text: Alus pohjautui Arethusa-luokan piirustuksiin, joihin tehtiin tilaajan edellyttämät muutokset. Muutoksista merkittävin olivat majoitustilat 60 kadetille. Aluksen aseistus oli merkittävästi vahvempi kuin Arethusa-luokan alukset 45 elevaation omaavine kuuden tuuman Mk W kolmoistykkitorneineen. Aluksen ilmatorjunta-aseistus oli aikanaan erittäin vahva neljine nelituumaisineen (50 pituuskaliiperin Vickers Mk P), joilla oli 90 asteen korotuskulma. Kevyt ilmatorjunta-aseistus koostui kahdestatoista Vickersin valmistamasta ilmajäähdytteisestä tuuman konekivääristä, jotka oli asennettu pareittain. Konekiväärien ammukset painoivat 250 grammaa. Risteilijälle asennettiin torpedoputket sekä lentokoneen tarvitsemat tilat ja järjestelmät niin, että alus kykeni operoimaan yhdellä Walrus lentoveneellä.


title: ARA La Argentina (1937)

text: Sen köli laskettiin 11. tammikuuta 1936 ja alus laskettiin vesille 16. maaliskuuta seuraavana vuonna. Alus valmistui vasta 31. tammikuuta 1939 Kuninkaallisen laivaston varustamisen aiheutettua viivettä. Alus poistettiin palveluksesta 1972 ja se romutettiin pari vuotta myöhemmin.


title: ARA La Argentina (1937)

text: Alus lähti Britteinsaarilta Gravesendistä 12. helmikuuta 1939 ja se saapui 2. maaliskuuta La Platan laivastotukikohtaan, jossa se otettiin virallisesti palvelukseen 12. huhtikuuta. Alus teki useita koulutuspurjehduksia ennen toisen maailmansodan puhkeamista. Se sijoitettiin tammikuussa 1941 Argentiinan risteilijälaivueeseen valvomaan maan puolueettomuutta. Alus palasi koululaivaksi 1946.


title: ARA La Argentina (1937)

text: Sodan jälkeen alus jatkoi koulutuspurjehduksiaan. Se muun muassa kuljetti Isabella Peronia hänen Euroopan kiertomatkallaan Italiassa ja Espanjassa 1947. Vuonna 1950 aluksen katapultti poistettiin ja sen neljä nelituumaista ilmatorjuntatykkiä korvattiin kahdellatoista 40 millimetrin ilmatorjuntatykillä, joita asennettiin kaksi neliputkista ja neljä yksiputkista. Tykistön vaihto ja tutkavarustuksen lisääminen lisäsivät uppoumaa yli 8500 tonniin.


title: ARA La Argentina (1937)

text: Koululaivaksi luokiteltu alus luokiteltiin 1951 uudelleen risteilijäksi ja se palautettiin koululaivaksi 1961. Aluksen aseistus riisuttiin 1970 ja se poistettiin palveluksesta 1972. Se romutettiin pari vuotta myöhemmin.


title: Berlinski

text: Berlinski on seuraavien henkilöiden sukunimi:


title: Nyrkkeilyn sarja 63,5 kg kesäolympialaisissa 1952

text:
Nyrkkeilyn 63,5 kg sarjaan Helsingin olympiakisoissa osallistui 28 nyrkkeilijää, joista jokainen edusti eri kansakuntaa. Ottelut käytiin 28. heinäkuuta - 2. elokuuta.
Sarjan voitti Yhdysvaltain Charles "Chuck" Adkins, joka oli Yhdysvaltain olympiakatsastuksissa hävinnyt Joe Reynoldsille, mutta selvinnyt lopulta kisoihin vahvempien näyttöjensä perusteella.


title: E2 Tutkimus

text: E2 Tutkimus (aikaisemmin "Ajatuspaja e2") on vuonna 2006 perustettu tutkimustoimintaan keskittyvä organisaatio. Sen kärkiteemoja ovat demokratia ja tasa-arvo sekä ympäristö- ja ruokakysymykset.


title: E2 Tutkimus

text: E2 on yleishyödyllinen tutkijayhteisö, joka tuottaa tieteelliset kriteerit täyttävää tutkimusta järjestöille, yrityksille, mediaan ja eduskuntapuolueille. Se pyrkii ennakoimaan yhteiskunnallisia ilmiöitä myös päivänpolitiikan ulkopuolelta. Toiminnan arvopohja on sivistysliberaali ja edistysmielinen. E2 on lähellä Suomen Keskustaa, ja saa rahoitusta puolueiden ajatuspajoille suunnatuista opetus- ja kulttuuriministeriön varoista.


title: E2 Tutkimus

text: E2:n taustalla on Edistysmielisen tutkimuksen yhdistys ry, jossa on 37 jäsentä. E2 on mukana European Liberal Forumissa, joka kokoaa yhteen Euroopan liberaalit think tankit ja analysoi muun muassa integraation edistymistä ja demokratian toteutumista Euroopan unionissa.


title: E2 Tutkimus

text: E2 Tutkimuksen johtajana toimii YTT Karina Jutila ja hallituksen puheenjohtajana Ilkka Herlin. MMT Kaisa Karttunen, VTT Ville Pitkänen, VTT Jenni Simonen ja VTT Jussi Westinen toimivat e2:ssa tutkijoina ja YTM Aino Heikkilä tutkimuskoordinaattorina.


title: E2 Tutkimus

text: E2:n hankekumppaneita ja asiakkaita (vuosina 2017 ja 2018) ovat muun muassa Edistyksellinen tiedeliitto, Espoon kaupunki, Farm and Forest Development, Finland (FFD), Food and Agriculture Organization of the United Nations (FAO), Helsingin kaupunki, Helsingin yliopisto, Keskitien Tukisäätiö, Maa- ja metsätaloustuottajain Keskusliitto, Magma, Nuorisotutkimusverkosto, oikeusministeriö, opetus- ja kulttuuriministeriö, Pellervon taloustutkimus PTT, Sitra, Suomen Kulttuurirahasto, Suomen Syöpäyhdistys, Suomen Kuntaliitto, Svenska Folkskolans Vänner, Svenska kulturfonden, Taloustutkimus Oy, Turun yliopisto, työ- ja elinkeinoministeriö, ulkoministeriö, valtioneuvoston kanslia ja Vantaan kaupunki.


title: Mirja Castrén

text: Mirja Marketta Castrén (o.s. "Melkas", 15. marraskuuta 1930 Keuruu – 4. lokakuuta 2014) oli suomalainen arkkitehti, joka suunnitteli asuntoja, asuntoalueita, kirkkoja, seurakuntakeskuksia ja liikerakennuksia. Hän myös tutki aurinkoenergian käyttöä toimisto- ja asuinrakennuksissa.


title: Mirja Castrén

text: Castrén kirjoitti ylioppilaaksi Helsingin Suomalaisesta Yhteiskoulusta vuonna 1949 ja valmistui arkkitehdiksi Teknillisestä korkeakoulusta vuonna 1956. Hän työskenteli suunnittelijana arkkitehtitoimisto Elli Borgin palveluksessa 1952–1954, arkkitehtitoimisto Aarne Hytönen & Risto-Veikko Luukkosen palveluksessa 1954–1958, arkkitehtitoimisto Mirja ja Heikki Castrénin osakkaana 1960–1963, arkkitehtitoimisto Viljo Revell & Co osakkaana 1964, arkkitehtitoimisto Heikki Castrén & Co osakkaana 1965, arkkitehtitoimisto Castrén-Jauhiainen-Nuuttila osakkaana 1972–1977 ja arkkitehtitoimisto CJN Oy:n osakkaana 1977–1989.


title: Mirja Castrén

text: Mirja Castrénin puoliso oli vuodesta 1953 arkkitehti Heikki Castrén (1929–1980).


title: Kutiini

text: Kutiini () on kasvin päällyskettosolujen erittämä seos, josta muodostuu kasvin pintakelmu eli kutikula. Seos sisältää useiden rasvahappojen hapettumis- ja kondensoitumistuloksia, joista muodostuu vaikealiukoinen, kompleksinen aine. Tämä lahonkestävä orgaaninen polymeeri muistuttaa rakenteeltaan suberiinia eli korkkiainetta. Kutiinin ansiosta kasvien lehtien kokoonpuristuneita kutikulan jäänteitä on säilynyt fossiloituneina siluurikaudelta.


title: Bariumbromidi

text: Bariumbromidi (BaBr) on barium- ja bromidi-ionien muodostama epäorgaaninen ioniyhdiste. Yhdistettä käytetään pääasiassa muiden yhdisteiden valmistamiseen ja valokuvauksessa. Muiden vesiliukoisten bariumyhdisteiden kaltaisesti myös bariumbromidi on myrkyllistä.


title: Bariumbromidi

text: Bariumbromidia valmistetaan bariumsulfidin tai bariumkarbonaatin ja vetybromidin reaktiolla.


title: Bariumbromidi

text: Näin saatava bariumbromidi on usein kidevedellisessä muodossaan dihydraattina BaBr·2HO, josta kidevesi poistuu, kun se kuumennetaan 120 °C:n lämpötilaan.


title: Bariumbromidi

text: Bariumbromidia käytetään valmistettaessa muita bariumyhdisteitä, valokuvauksessa, loisteaineiden valmistuksessa, esimerkiksi europium(III)bromidin valmistuksessa. Yhdistettä käytetään myös hyvin infrapunasäteilyä johtavissa laseissa ja kiteytymiskeskuksina ylikylläisissä kalsiumbromidiliuoksissa. Bariumbromidia on käytetty myös radiumin eristämiseen, koska radium saostuu yhdessä bariumbromidin kanssa fraktioivalla kiteytyksellä.


title: Nico Müller

text: Nico Müller (s. 25. helmikuuta 1992 Thun) on sveitsiläinen autourheilija. Nykyään hän ajaa DTM-sarjassa.


title: Nico Müller

text: Müller aloitti urheilu-uransa karting-sarjoissa vuonna 2004. Seuraavana vuonna hän sijoittui kuudenneksi Sveitsin Bridgestone Cupin ICA Junior -luokassa. Vuonna 2006 hän sijoittui kolmanneksi samaisessa luokassa ollen paras tulokas Sveitsin juniorimestaruussarjassa. Vuonna 2007 Müller voitti Sveitsin Bridgestone Cupin KF3-luokassa yhden pisteen turvin sijoittuen viidenneksi Sveitsin KF3-mestaruussarjassa.


title: Nico Müller

text: Vuonna 2008 Müller siirtyi isompiin sarjoihin kilpaillen Formula Renault 2.0 -sarjassa Jenzer Motorsport -tallissa. Hän sijoittui myös kolmanneksi Formula Renault -talvisarjassa kahdella palkintosijallaan. Ensimmäisenä vuonnaan pääsarjassa hän sijoittui viidenneksi yhdellä voitollaan ja seuraavana vuonna voitti sarjan mestaruuden ylivoimaisesti ollen palkintokorokkeella kauden kaikissa 12 kilpailussa voittaen niistä yhdeksän. Samana vuonna Müller testasi Formula Renault 3.5 -luokan autoa ja ajoi testisessioita International Formula Master -sarjan autolla. Vuonna 2010 Müller siirtyi GP3-sarjaan kilpaillen niin ikään Jenzer-tallissa. Hän voitti kaudella kaksi kilpailua sijoittuen pisteissä kolmanneksi. Müller jatkoi GP3-sarjassa kaudella 2011. Hän voitti yhden kilpailun ja otti 2 kolmossijaa. Hän sijoittui sarjan neljänneksi.


title: Nico Müller

text: Vuonna 2012 Müller siirtyi World Series by Renault-sarjaan. Hän ajoi kauden aikana kerran palkintokorokkeelle ja sijoittui lopulta sarjan yhdeksänneksi. Vuonna 2013 Müller jatkoi samassa sarjassa. Hän ajoi voittoon Monacon kilpailussa. Hän voitti myös sateisen Hungaroringin viikonlopun ensimmäisen kilpailun ja sijoittui kauden loppupisteissä sarjan viidenneksi. Vuonna 2014 Müller siirtyi DTM-sarjaan.


title: Nico Müller

text: Vuonna 2015 Müller oli mukana voittamassa Nürburgringin 24 tunnin ajoa.


title: Tall Poppy Syndrome

text: Tall Poppy Syndrome on norjalaisen Leprous-yhtyeen esikoisalbumi, joka julkaistiin vuonna 2009. Albumin julkaisun myötä Leprous oli kuukauden mittaisella Euroopan-kiertueella ruotsalaisyhtye Therionin lämmittely-yhtyeenä.


title: Tall Poppy Syndrome

text: Leprous päätti nauhoittaa albuminsa kotimaansa Norjan sijaan Ruotsissa siitä syystä, että sieltä löytyi enemmän heidän musiikkityyliinsä sopivia studioita. Myös tuottajaksi löytyi ruotsalainen Scar Symmetryn sekä Carnal Forgen kitaristi Jonas Kjellgren. Ennen studioon astumista yhtye oli jo säveltänyt ja harjoitellut albumin sisällön huolellisesti, joten nauhoittamisessa saatettiin keskittyä vain soittamiseen. Nauhoitukset alkoivat rumpujen äänityksellä Peter Tágtgrenin The Abyss-studiossa. Muut soittimet ja laulu nauhoitettiin Black Lounge Studiossa lukuun ottamatta bassoraitoja, jotka Leprouksen basisti Halvor Strand äänitti kotistudiossaan Norjassa. Nauhoitukset suoritettiin elokuussa 2008 ja ne kestivät yhteensä kolme viikkoa.


title: Tall Poppy Syndrome

text: Musiikin on säveltänyt Leprous, sanat ovat kirjoittaneet Halvor Strand ja Tor Oddmund Suhrke.


title: Live from the Jungle

text: Guns N' Roses, joka tunnetaan myös nimellä Live from the Jungle, on rock-yhtye Guns N' Rosesin vuonna 1988 vain Japanissa julkaistu EP. Suurin osa kappaleista on äänitetty The Marquee Clubilla.


title: Live from the Jungle

text: "Move to the City" on sama versio kuin Live Like a Suicidella. "Sweet Child O 'Mine" on sama versio kuin Appetite for Destructionilla.


title: Ympäristökasvatus

text: Ympäristökasvatus on kasvatuksellista toimintaa, jonka tarkoitus on tukea elinikäistä oppimisprosessia siten, että yksilöiden tai yhteisöjen arvot, tiedot, taidot sekä toimintatavat muuttuvat kestävän kehityksen mukaisiksi.


title: Ympäristökasvatus

text: Ympäristökasvatuksen tavoitteena on kasvattaa lapsista ja nuorista elintavoiltaan ympäristövastuullisia, vahvistaa lasten ja nuorten luontosuhdetta, antaa valmiuksia elämänarvojen pohdintaan ja ohjaa kestävään elämäntapaan. Ympäristökasvatus tarkoittaa niitä toimenpiteitä, joilla edistetään yksilöiden ja yhteisöjen ympäristötietoisuutta ja oppimista kestävän kehityksen mukaisiin toiminta- ja elämäntapoihin.


title: Ympäristökasvatus

text: YK:n ympäristökonferenssissa Tbilisissä vuonna 1977 hyväksytyt ympäristökasvatuksen tavoitteet:


title: Ympäristökasvatus

text: Uusimmissa suomalaisia kouluja ohjaavissa kotimaisissa ja kansainvälisissä asiakirjoissa puhutaan pääasiassa kestävän kehityksen kasvatuksesta, joka sisältää kestävän kehityksen eri ulottuvuudet. Kestävän kehityksen kasvatus ja ympäristökasvatus ovat rinnakkaiset käsitteet, joiden painotuksissa voi esiintyä eroja, vaikka tavoitteet ovat samanlaiset. Käsitteitä käytetään myös synonyymeinä.


title: Ympäristökasvatus

text: Käytännön toimijat käyttävät sen sijaan useammin käsitettä ympäristökasvatus, käsittäen ympäristön yhtä lailla laaja-alaisesti. Kestävän kehityksen kasvatus -käsitteen käyttö tuo selkeämmin esiin kaikki kestävän kehityksen ulottuvuudet (ekologinen, kulttuurinen, sosiaalinen, taloudellinen). Ympäristökasvatus-käsitettä käytettäessä painotetaan erityisesti kestävän kehityksen ekologista ulottuvuutta. Asiayhteydestä riippuen toinen käsitteistä voi olla käyttökelpoisempi, mutta kestävän kehityksen kasvatukseksi tai ympäristökasvatukseksi toiminnan tekee päämäärä eli kestävän kehityksen edistäminen.


title: Ympäristökasvatus

text: Kulttuuriympäristökasvatus on ympäristökasvatuksen osa-alue, joka käsittelee ihmisen muokkaamaa ympäristöä ja ympäristön kulttuurisia ulottuvuuksia.


title: Ympäristökasvatus

text: FEE Suomi (Suomen Ympäristökasvatuksen Seura ry) on ympäristökasvatuksen edistämiseen, kehittämiseen ja tukemiseen erikoistunut asiantuntijajärjestö, joka hallinnoi Suomessa kansainvälisen ympäristökasvatuksen kattojärjestön FEE:n ympäristökasvatusohjelmia Vihreä lippu, Ympäristöreportterit ja Green Key. FEE Suomi järjestää vuosittain alan päätapahtuman, valtakunnalliset Ympäristökasvatuspäivät. Muita toimijoita ovat esimerkiksi WWF, Suomen luonnonsuojeluliitto, Suomen luonto- ja ympäristökoulujen liitto ry sekä Luonto-Liitto.


title: Ympäristökasvatus

text: Suomen Kulttuuriperintökasvatuksen seura ry. kehittää ja edistää kulttuuriympäristökasvatusta. Sen toiminnan kohderyhmään kuuluvat kasvattajat ja eri hallinnonalojen virkamiehet.


title: Ympäristökasvatus

text:
Vihreä lippu on kestävän kehityksen työkalu päiväkodeille, kouluille ja oppilaitoksille. Vihreä lippu on osa kansainvälistä Eco-Schools -ohjelmaa. YK:n ympäristöohjelma UNEP suosittelee Vihreää lippua. FEE Suomi on kehittänyt Vihreä lippu -ohjelmaan omaan päivähoito- ja koulujärjestelmäämme sopivat toimintatavat ja materiaalit. Vihreä lippu on saanut WWF:n Panda-palkinnon, Keskon ympäristöpalkinnon sekä Suomen luonnonsuojeluliiton ympäristöpalkinnon.
Oppilaitosten kestävän kehityksen sertifiointi on Opetus-, kasvatus- ja koulutusalojen säätiö - OKKA-säätiön ylläpitämä järjestelmä, joka tarjoaa arviointityökaluja, materiaaleja, neuvontaa ja koulutusta koulujen ja oppilaitosten kestävän kehityksen työn tueksi. Järjestelmä mahdollistaa myös ulkoisen arvioinnin ja sertifikaatin hakemisen.


title: Óthrys

text:
Óthrys (; myös "Óthris") eli Óthri (Όθρη) on vuori Keski-Kreikassa. Sen korkeus on 1 726 metriä.
Óthrys sijaitsee Fthiotiin alueyksikön koillisosassa ja Magnesian alueyksikön eteläosassa linnuntietä noin 27 kilometriä itäkoilliseen Lamíasta ja noin 44 kilometriä lounaaseen Vóloksesta.


title: Óthrys

text: Kreikkalaisessa mytologiassa Óthrys oli titaanien linnoitus, siinä missä olympolaiset jumalat pitivät tukikohtanaan noin 130 kilometriä pohjoisempana sijaitsevaa Ólymposvuorta. Óthrys lyötiin titanomakhian aikana ja tuhottiin täysin maan tasalle niin ettei sitä voitaisi ikinä korjata. Vuoreen yhdistettiin oreadi- tai najadi-nymfi nimeltä Othreis.


title: Staffan Kronwall

text: Staffan Kronwall (s. 10. syyskuuta 1982 Järfälla, Ruotsi) on ruotsalainen jääkiekkopuolustaja, joka siirtyi kaudeksi 2012–2013 KHL-joukkue Lokomotiv Jaroslavliin. Kronwall on isokokoinen, vahva ja ulottuva puolustava puolustaja. Hän on pelannut NHL:n runkosarjassa yhteensä 66 ottelua tehoin 1+3=4. Jäähyminuutteja on tullut 23.


title: Staffan Kronwall

text: Kronwallin kasvattajaseura on Järfälla HC. Hän siirtyi jo juniorina Huddingeen, jossa Kronwall pelasi ensimmäiset miesten pelinsä kaudella 2000–2001. Hän edusti Huddingea yhden ottelun verran Ruotsin I-divisioonan runkosarjassa sekä yhden ottelun verran HockeyAllsvenskanin karsinnoissa. Kronwall oli nostamassa joukkuetta HockeyAllsvenskaniin keväällä 2001. Kaudella 2001–2002 Kronwall pelasi ensimmäisen täyden kautensa miesten peleissä, kun hän pelasi Huddingessa 42 HockeyAllsvenskanin runkosarjaottelua tehoin 4+7=11. Toronto Maple Leafs varasi Kronwallin numerolla 285 .


title: Staffan Kronwall

text: Kaudeksi 2002–2003 Kronwall siirtyi Elitserieniin ja Djurgårdens IF:n riveihin. Hänen tulokaskautensa siellä toi 48 runkosarjaottelussa tehot 4+6=10. Kronwall pelasi joukkueessa kolme kautta, joista kaudella 2004–2005 hän pelasi myös kolmen Elitserien-ottelun verran lainalla Brynäsissä.


title: Staffan Kronwall

text: Kronwall siirtyi kaudeksi 2005–2006 Toronto Maple Leafsin organisaatioon. Hän pelasi yli puolet kaudestaan Maple Leafsin NHL-joukkueessa, jossa Kronwall teki 34 ottelussa yhden syöttöpisteen. Farmijoukkue Toronto Marliesissa, AHL:ssä hän pelasi 16 runkosarja- ja neljän playoff-ottelun verran. Kauden 2006–2007 Kronwall pelasi kokonaan Marliesissa ja kaudella 2007–2008 hän pelasi NHL:n runkosarjassa 18 ottelua ilman tehopisteitä.


title: Staffan Kronwall

text: Kronwall jatkoi Maple Leafsin organisaatiossa vielä kaudella 2008–2009, mutta hän pelasi ainoastaan Marliesissa, jossa Kronwall teki 42 ottelussa tehot 7+18=25. Hän oli kauden päätyttyäkin joukkueen tehokkain puolustaja. Maple Leafs asetti Kronwallin waivers-listalle helmikuussa 2009 ja samassa kuussa Washington Capitals nappasi hänet sieltä joukkueeseensa. Kronwall pelasi joukkueessa kuitenkin vain kolme NHL-ottelua ja hän pelasi loppukauden farmijoukkue Hershey Bearsissa. Kronwall oli kevään 2009 pudotuspeleissä joukkueen tehokkain puolustaja tehoilla 3+9=12, ja hän voitti kauden päätteeksi AHL:n mestaruuden, Calder Cupin.


title: Staffan Kronwall

text: Heinäkuussa 2009 Kronwall siirtyi vapaana agenttina Calgary Flamesiin kaksivuotisella sopimuksella. Hänen NHL-kausipalkkansa oli kaudella 2009–2010 750 000 dollaria. Kronwall pelasi suurimman osan kaudestaan kuitenkin AHL-joukkue Abbotsford Heatissa, jossa hän teki 44 runkosarjaottelussa tehot 5+23=28. Hän oli joukkueen tehokkain puolustaja Keith Seabrookin kanssa. Kronwall pelasi Flamesin NHL-joukkueessa 11 ottelua tehoin 1+2=3. Hän teki NHL-uransa ensimmäisen maalin 6. lokakuuta 2009 Montréal Canadiensia vastaan.


title: Staffan Kronwall

text: Kronwall jatkoi Calgary Flamesin organisaatiossa myös kaudella 2010–2011. Hän ehti pelata vain yhden runkosarjaottelun Abbotsfordissa, kunnes Kronwall palasi lokakuussa 2010 perhesyistä takaisin Ruotsiin. Hän teki yksivuotisen sopimuksen Djurgårdens IF:n kanssa. Kronwall pelasi kauden Ruotsissa ja siirtyi sen jälkeen Venäjälle, KHL-joukkue Severstal Tšerepovetsiin, jossa pelasi myös vain kauden. Seuraavaksi kaudeksi hän teki sopimuksen toiseen KHL-joukkueeseen, Lokomotiv Jaroslavliin.


title: Staffan Kronwall

text:
Kronwall pelasi alle 20-vuotiaiden MM-kilpailuissa vuonna 2002. Hän on pelannut myös Ruotsin A-maajoukkueessa kahden ottelun verran Euro Hockey Tour-tasolla. Ensimmäisen aikuisten arvoturnauksen Kronwall pelasi Slovakiassa 2011. Ruotsi voitti turnauksesta MM-hopeaa.
Detroit Red Wingsin puolustaja ja olympiavoittaja Niklas Kronwall on Staffanin isoveli. Myös vanhempi isoveli Mattias on jääkiekkopuolustaja.


title: Tina Majorino

text: Albertina Marie ”Tina” Majorino (s. 7. helmikuuta 1985 Westlake, Kalifornia, Yhdysvallat) on yhdysvaltalainen näyttelijä. Hän esiintyi lapsinäyttelijänä elokuvissa "Andre", "Kun mies löytää naisen" ja "Waterworld". Majorino jätti uransa vuonna 1999, mutta palasi näyttelemisen pariin vuonna 2004 elokuvassa "Dynamiitti Napoleon". Hän on esiintynyt muun muassa televisiosarjoissa "Veronica Mars", "Big Love" ja "Greyn anatomia".


title: Tina Majorino

text: Tina Majorino aloitti uransa lapsinäyttelijänä. Hän esiintyi televisiosarjassa "Camp Wilder" vuosina 1992–1993. Majorino näytteli elokuvissa "Andre", "Corrina – rakkauden laulu", "Kun mies löytää naisen" ja "Waterworld". Hän oli kolmesti ehdolla Young Artist Award -palkinnon saajaksi. Vuonna 1999 Majorino esiintyi pääosassa televisioelokuvassa "Liisa ihmemaassa". Elokuvan ilmestyttyä hän jätti elokuvauransa.


title: Tina Majorino

text: Majorino palasi näyttelijäntyöhön vuonna 2004 ja esiintyi Cindy ”Mac” Mackenzien roolissa televisiosarjassa "Veronica Mars" vuoteen 2007. Hän esitti Debiä elokuvassa "Dynamiitti Napoleon". Majorino oli mukana sarjassa "Big Love" vuosina 2006–2011. Vuonna 2010 hän esiintyi pääosassa Pinkin musiikkivideossa "Fuckin' Perfect". Vuonna 2012 hän esitti vampyyria "True Blood" -sarjassa ja palasi Debin rooliin "Dynamiitti Napoleon" -elokuvan animoidussa televisioversiossa "Napoleon Dynamite".


title: Tina Majorino

text: Nykyään Majorino näyttelee harjoittelija Heather Brooksia sairaalasarjassa "Greyn anatomia". Majorino näytteli vuonna 2014 yhtä pääroolia rikossarjassa "Legends". Hän on vieraillut televisiosarjoissa "Bones", "Castle" ja "Ilman johtolankaa".


title: Annika Poijärvi

text: Annika Poijärvi (s. 1985) on suomalainen näyttelijä, joka on työskennellyt Suomen Kansallisteatterissa vuodesta 2016 alkaen. Teatteritöiden lisäksi hänet tunnetaan televisiotöistään, kuten viihdeohjelmasta Luojan kiitos!, televisiosarjoista Downshiftaajat, Punainen Kolmio ja Heroes of the Baltic Sea, elokuvasta "Virginie" (2009) ja minisarjasta "Tauno Tukevan sota" (2010). Hän esiintyy myös internetvaraussivusto Trivagon televisiomainoksessa.


title: Annika Poijärvi

text: Poijärvi valmistui vuonna 2010 Teatterikorkeakoulusta teatteritaiteen maisteriksi.


title: Annika Poijärvi

text: Hän on ollut Teatteri Nirvanan jäsen vuodesta 2008, jonka produktioissa hänellä on ollut roolit teoksissa "Nevermind – Tarinoita nuoruudesta", "Paratiisi" ja "Madonna". "Paratiisi" sai kunniamaininnan teatterialan järjestöjen vuotuisessa Thalia-gaalassa 2011. Poijärvi on kuulunut improvisaatioteatteri Stella Polariksen ensembleen vuodesta 2012. Poijärvi on työskennellyt freelancernäyttelijänä muun muassa Ryhmäteatterin produktioissa "Euroopan taivaan alla", "Ronja ryövärintytär" ja "Peter Pan", sekä Kokkolan kaupunginteatterin produktiossa "Lokki" ja KokoTeatterissa esitetyssä vapaan ryhmän produktiossa "Pop Slut". Poijärvi on myös toteuttanut esitykset "Vauvasuihku" ja "Taaperosuihku" yhdessä näyttelijä Saara Kotkaniemen kanssa. Tänä aikana hän on esiintynyt muun muassa produktioissa "Juurihoito", "Arktinen hysteria" ja "Mestari ja Margarita".


title: Annika Poijärvi

text: Poijärvi on avoliitossa näyttelijä ja tanssija Riku Niemisen kanssa. Helsingissä asuvalla parilla on kaksi lasta.


title: Osa minusta

text: Osa minusta on suomalaisen iskelmälaulaja Kari Tapion studioalbumi, joka on julkaistu vuonna 1986.


title: Sanna Niemimuukko

text: Sanna Niemimuukko on suomalainen näyttelijä. Hänet tunnetaan tv-sarjasta Taivaan tulet, jossa hän näytellyt Saana Viherkoskea 1-2 kausilla. Niemimuukko käy vielä koulua ja aikoo kouluttautua näyttelijäksi.


title: Svenskt Näringsliv

text: Svenskt Näringsliv (Ruotsin elinkeinoelämän keskusliitto) on ruotsalainen työnantajajärjestö, joka edustaa yrityksiä. Sen toimitilat ovat Näringslivets husissa Tukholman Östermalmilla. Järjestö muodostettiin maaliskuussa 2001 yhdistämällä Sveriges Industriförbund (Ruotsin teollisuusliitto) ja Svenska Arbetsgivareföreningen (Ruotsin työnantajayhdistys). Järjestöön kuuluu 50 jäsenjärjestöä, jotka puolestaan edustavat 60 000 jäsenyritystä.


title: Svenskt Näringsliv

text: Svenskt Näringsliviä rahoittaa osittain Stiftelsen Fritt Näringsliv -säätiön kautta ajatushautomo Timbro. Svenskt Näringsliv jakaa vuosittain Curt Nicolin -palkintoa ja julkaisee muun muassa lehteä Entreprenör.


title: Mosaiikkitori

text: Mosaiikkitori () on aukio Helsingin Vuosaaressa. Sen eteläpuolella sijaitsee kauppakeskus Columbuksen pohjoinen sisäänkäynti ja pohjoispuolella Vuosaaren kulttuurikeskus Vuotalo. Mosaiikkitorin lähellä sijaitsevat myös Vuosaaren metroasema, Vuosaaren bussiasema, Vuosaaren urheilutalo ja Vuosaaren lukio. Mosaiikkitorin alapuolella on parkkipaikkoja. Torilla järjestetään myös sunnuntaimarkkinoita.


title: Mosaiikkitori

text: Mosaiikkitorin alapuolella sijaitseva parkkihalli jouduttiin sulkemaan 12. tammikuuta 2011 toistuvan ilkivallan takia. Parkkihallissa on mm. poltettu autoja, rikottu paikkoja ja seinät sotkettu graffitein.


title: Evarts-luokka

text: Evarts-luokka eli GMT-luokka () oli toisessa maailmansodassa palvellut Yhdysvaltain laivaston saattuehävittäjäluokka. Aluksia tilattiin 105, mutta niistä valmistui ainoastaan 97. Alukset tunnetaan myös nimellä lyhyt runkoinen saattuehävittäjä. Ne palvelivat saattueidensuojaus sekä sukellusveneidentorjuntatehtävissä.


title: Evarts-luokka

text: Luokan nimikkoalus "USS Evarts" laskettiin vesille 7. joulukuuta 1942, mutta luokan ensimmäinen 20. tammikuuta 1943 valmistunut alus luovutettiin Lend-Lease-sopimuksen nojalla Britannian kuninkaalliselle laivastolle nimettynä "HMS Bayntuniksi". Luokan aluksista luovutettiin kaikkiaan 32 Kuninkaalliselle laivastolle, jossa ne muodostivat fregateiksi luokiteltuina Captain-luokan, loppujen 65 palvellessa Yhdysvaltain laivastossa.


title: Evarts-luokka

text: Luokan alusten voimanlähteenä oli General Motors -dieselmoottorit, jotka oli asennettu peräkkäin sähkömoottorien kanssa. Alkuperäisen suunnitelman mukaan kahdeksalla moottorilla olisi saavutettu 24 solmun nopeus, mutta rungon lyhentämiseksi aluksiin asennettiin ainoastaan neljä moottoria. Laivan elementit koottiin ympäri Yhdysvaltoja ja ne ainoastaan kasattiin hitsaamalla kokoamistelakoilla.


title: Hämeenlinnan kaupunginteatteri

text: Hämeenlinnan kaupunginteatteri (myös Hämeenlinnan Teatteri) on Hämeenlinnassa sijaitseva suomalainen ammattiteatteri. Teatterinjohtajana toimii Kirsi-Kaisa Sinisalo. Teatteri tuottaa esityksiä syksyllä 2010 avatulle 350-paikkaiselle päänäyttämölle, joka sijaitsee vanhalla verkatehtaalla.


title: Hämeenlinnan kaupunginteatteri

text: Hämeenlinnan Teatterin historia alkaa jo 1888 perustetun Hämeenlinnan Työväenyhdistyksen näytelmällisistä iltamista. Hämeenlinnan Työväenyhdistyksen Näyttelijäseura perustettiin 7. elokuuta 1903. Vuonna 1956 teatterista tuli osakeyhtiömuotoinen teatteri ja nimeksi annettiin Hämeenlinnan Kaupungin Teatteri Oy.


title: Hämeenlinnan kaupunginteatteri

text: Hämeenlinnan teatteri sai vuonna 2010 uuden päänäyttämön Verkatehtaan alueella sijaitsevasta kulttuuritukusta, jonka monitoimisali saneerattiin akustisesti korkeatasoiseksi, 350-paikkaiseksi teatterisaliksi.


title: Hämeenlinnan kaupunginteatteri

text: Vuonna 1991 Verkatehtaan entiseen pannuhuoneeseen rakennettiin studioteatteri Verstas. Verstas-näyttämö on studiotyylinen projektikohtaisesti muunteltava teatteritila, jossa on numeroimaton 100 hengen katsomo.


title: Pitsipyrstötrogoni

text: Pitsipyrstötrogoni ("Harpactes diardii") on trogonien heimoon kuuluva kaakkoisaasialainen lintu. Sen esiintymisalue käsittää Thaimaan niemimaan, Malakan niemimaan, Linggan saariston, Sumatran, Borneon ja Bangkan saaren. Lajista tunnetaan kaksi alalajia. Coenraad Jacob Temminck kuvaili lajin holotyypin Pontianakin alueelta Borneosta vuonna 1832.


title: Roihupellon metrovarikko

text: Roihupellon metrovarikko () on Helsingin metroon kuuluva varikko Itäkeskuksen ja Siilitien metroasemien välillä Helsingin Roihupellon teollisuusalueella.


title: Roihupellon metrovarikko

text: Varikolla säilytetään, huolletaan ja korjataan HKL-Metroliikenteen junakalustoa. Siellä sijaitsee myös HKL-Metroliikenteen konttori. Metrovarikolla on myös niin sanottu koestusraide, jolla junia voidaan koeajaa jopa 100 km/h nopeudella. Suurin osa varikon ratapihasta on sähköistetty.


title: Roihupellon metrovarikko

text: Varikolta oli kevääseen 2012 saakka ratayhteys Herttoniemen satamaradan kautta Oulunkylän rautatieasemalle ja siten Suomen rataverkkoon. Nykyisin yhteys metroverkolta valtion rataverkolle on Vuosaaressa.


title: Alexander Stephen and Sons

text: Alexander Stephen and Sons Limited, joka usein lyhennetään Alex Stephens tai vain Stephens, oli skotlantilainen laivanrakennusyritys, joka sijaitsi Linthousessa Skotlannissa Clydejoen varrella.


title: Alexander Stephen and Sons

text: Alexander Stephen perusti yhtiön, joka aloitti laivanrakennuksen Burgheadissa Moray Firthin rannalla 1750. Perustajan seuraaja William Stephen avasi 1793 telakat Aberdeenin Footdeehen. Perheeseen kuulunut William aloitti 1813 laivanrakennuksen Arbroathissa.


title: Alexander Stephen and Sons

text: Suvun kolmanteen polveen kuulunut Alexander Stephen yhdisti 1828 Aberdeenin ja Arbroathin toiminnot, minkä jälkeen hän sulki Aberdeenin telakan. Hän siirsi 1829 tuotannon Panmuren telakalle Dundeehen ja osa tuotannosta siirrettiin 1850 Glasgow’n lähelle Kelvinahugh’n telakalle, joka nykyisin tunnetaan paremmin nimellä Yorkhill Quay.


title: Alexander Stephen and Sons

text: "SS Daphnen" kaatui vesillelaskettaessa 1883, jolloin 124 telakkatyöläistä sai surmansa. Dundeen telakka myytiin 1893.


title: Alexander Stephen and Sons

text: Telakka liitettiin 1968 Upper Clyde Shipbuilders -nimiseen yhtiöön ja telakan toiminta lakkautettiin yhtiön ajauduttua konkurssiin 1971. Telakan korjaustelakka Govan Graving Docks jäi Stephenin suvulle vuoteen 1976.


title: Alexander Stephen and Sons

text: Yhtiön telakoilla valmistui kaikkiaan 139 alusta ennen siirtymistään Clyden varteen. Clyden alueella ollessaan yhtiön telakoilta valmistui 693 alusta, joista 147 Kelvinhaugh’sta ja loput Linthousesta. Telakan hallinnoimalla alueella toimii nykyään Thales Optronics.


title: Borneontrogoni

text: Borneontrogoni ("Harpactes whiteheadi") on trogonien heimoon kuuluva Borneon kotoperäinen lintu. Sen esiintymisalue käsittää saaren pohjoisosan Kinabalusta Mount Dulitille. Richard Bowdler Sharpe kuvaili lajin holotyypin Kinabalusta vuonna 1888.


title: Punaperätrogoni

text: Punaperätrogoni ("Harpactes duvaucelii") on trogonien heimoon kuuluva kaakkoisaasialainen lintu. Sen esiintymisalue käsittää Myanmarin ja Thaimaan eteläosat, Malakan niemimaan, Sumatran, Borneon, ja eräitä muita lähistön saaria. Coenraad Jacob Temminck kuvaili lajin holotyypin Sumatrasta vuonna 1824.


title: Sepeltrogoni

text: Sepeltrogoni ("Harpactes kasumba") on trogonien heimoon kuuluva kaakkoisaasialainen lintulaji. Sen esiintymisalue käsittää eteläisimmän Thaimaan, Malakan niemimaan, Borneon ja Sumatran. Lajista tunnetaan kaksi alalajia. Stamford Raffles kuvaili lajin holotyypin Sumatralta vuonna 1822.


title: Mandariinitrogoni

text: Mandariinitrogoni ("Harpactes oreskios") on trogonien heimoon kuuluva kaakkoisaasialainen lintu. Sen esiintymisalue ulottuu Myanmarista lounaiseen Kiinaan, Indokiinaan, Thaimaahan, Malakan niemimaalle, Borneoon, Jaavalle ja Sumatralle. Lajista tunnetaan neljä alalajia. Coenraad Jacob Temminck kuvaili lajin holotyypin Jaavalta vuonna 1823.


title: Kaneliperätrogoni

text: Kaneliperätrogoni ("Harpactes orrhophaeus") on trogonien heimoon kuuluva kaakkoisaasialainen lintu. Sen esiintymisalue käsittää Thaimaan niemimaan, Malakan niemimaan, Sumatran, sekä Borneon pohjois- ja keskiosia. Lajista tunnetaan kaksi alalajia. Jean Cabanis ja Ferdinand Heine kuvailivat lajin holotyypin Malakkasta vuonna 1863.


title: Filippiinientrogoni

text: Filippiinientrogoni ("Harpactes ardens") on trogonien heimoon kuuluva Filippiinien kotoperäinen lintu. Lajista tunnetaan viisi eri saarilla elävää alalajia. Coenraad Jacob Temminck kuvaili lajin holotyypin Mindanaosta vuonna 1826.


title: Greatest Hits (The Jackson 5)

text: Greatest Hits on The Jackson 5 -yhtyeen ensimmäinen kokoelma-albumi, joka julkaistiin 27. joulukuuta 1971 ja sitä myytiin 5,6 miljoonaa kappaletta maailmanlaajuisesti. Albumi sisältää yhtyeen hittejä kuten kappaleet "I Want You Back" ja "I'll Be There" sekä yhden uuden kappaleen "Sugar Daddy", josta tuli single julkaisun myötä top 10 hitti.


title: Tohtori Cordelierin testamentti

text: Tohtori Cordelierin testamentti ("Le Testament du docteur Cordelier") on Jean Renoirin ohjaama mustavalkoinen elokuva vuodelta 1959. Elokuvan käsikirjoitus perustuu Robert Louis Stevensonin pienoisromaaniin "Tohtori Jekyll ja Mr. Hyde". Romaanista on tehty lukemattomia elokuvaversioita, mutta parhaimpana joskin unohdetuimpana niistä kriitikko pitää Renoirin ohjausta.


title: Tohtori Cordelierin testamentti

text: Pääosaa, tohtori Cordelierin ja herra Opalen kaksoisroolia, näyttelee Jean-Louis Barrault.


title: Usko (albumi)

text: Usko on suomalaisen laulaja-lauluntekijä Jarkko Martikaisen kaikkiaan viides sooloalbumi, joka julkaistiin 13. huhtikuuta 2011. Se päätti Martikaisen soololevyjen trilogian, joka oli alkanut vuoden 2006 "Rakkaudesta" ja jatkunut vuonna 2009 "Toivolla". Aiemmista lähes täysin akustisista levyistä poiketen "Uskon" tosin soittaa yhtye, joka nimettiin ”Äänioikeudeksi”.


title: Usko (albumi)

text: Albumi debytoi Suomen virallisen listan sijalla 4.


title: Vielä tämän hetken

text: Vielä tämän hetken on Zagros Manucharin ohjaama ja käsikirjoittama suomalainen lyhytelokuva vuodelta 2009. Elokuva kuvattiin marraskuussa 2009 ja se on suunnattu festivaalilevitykseen.


title: Vielä tämän hetken

text: Lähestytään ihmistä, joka on tehnyt päätöksen.


title: Vielä tämän hetken

text:
Elokuvan ensimmäinen julkinen esitys tapahtui Kinos-lyhytelokuvafestivaalilla Lahdessa 27.3.2010, jossa elokuva voitti Lumipallo-palkinnon.
Syyskuussa 2010 Reikäreuna-elokuvafestivaali palkitsi elokuvan parhaana lyhytelokuvana.


Shadowgate 64: Trials of the Four Towers on Infinite Venturesin kehittämä ja alun perin vuonna 1999 Nintendo 64:lle julkaisema seikkailupeli. Peli on jatko-osa vuonna 1987 ilmestyneelle Shadowgatelle.


title: Shadowgate 64: Trials of the Four Towers

text: Shadowgate 64:ssä kuvataan pelihahmon näkökulmasta aivan kuin ensimmäisessä pelissä, mutta tällä kertaa 3D-grafiikkaa käytetään ja pelaaja saa vaeltaa vapaasti kuin ensimmäisen persoonan ammuntapeleissä. Grafiikan muutoksesta huolimatta pelin ydin on vastaavanlainen: peli riippuu enimmäkseen pulmien ja arvoituksien ratkonnasta taistelujen sijaan. Vankilanjohtaja ja kääpiövartijat ovat pelin ainoat viholliset ja heitä täytyy välttää. Pelin päähenkilö voi kuolla monella tavoin kuten putoaminen tai hukkuminen. Pelaajan tulee välttää kaiken ympäristön kanssa vuorovaikutuksen avulla.


text: Pelaajan löytämistä monenlaisista kirjoista löytyy niin tietoa kuin huvittavia kaskuja ja anekdootteja. Dialoogissa sijaitsee samanlaista huumoria kuin alkuperäisessä pelissä ja nostamalla esineitä maasta saattaa aiheuttaa pelissä tekstiä kuten "Päätät ottaa kynä tietäen, että se on mahtavampi kuin miekka" tai "Otat kupin. Olet päättänyt, että olet aina halunnut tällaisen kupin".


text: Pelin tapahtumat sijoittuvat satojen vuosien päähän ensimmäisen osan tapahtumista, kun Lord Jair päihitti Warlockin ja otti valtaistuimen haltuunsa. Mutta ajan myötä kuningaskunta on kuitenkin muuttunut varkaiden, rosvojen ja muiden pahojen olentojen kokoontumispaikaksi. Päähenkilö puolituismies Del Cottonwood, joka ensimmäisen persoonan näkymän takia ei usein tule näkyviin, matkustaa Shadowgaten (suom. "Varjoportti") halki vaunuilla kun yhtäkkiä rosvot vangitsevat hänet ja murhaavat hänen matkatoverit. Del onnistuu karata vankilasta ja aloittaa seikkailun, joka vie hänet Neljälle Tornille. Jokainen torni sisältää tehtävän, joka Delin on suoritettava edetäkseen. Del käyttää kirjoja sekä kuolleiden kaupunkilaisten haamujen apua oppiakseen Shadowgaten historiasta. Tutkimalla kaupunkia ja tekemällä sekalaisia töitä jäljellä olevien muutamien puolesta Del pääsee uusiin torneihin ja uusiin alueisiin.Päähenkilö Del on puolituinen seikkailija, joka joutuu rosvohyökkäyksen uhriksi. Hänet tuodaan Shadowgateen, ja siellä erilaisia sattumuksia vaikuttaa sekä hänen että maan eloonjäämiseen.Shadowgaten aavekaupungissa asuvan naisen poika. Hänellä oli kerran yhteistyökumppani, joka auttoi häntä löytämään Aikojen Sauvan ("Staff of Ages"). Saulin olinpaikkansa on tuntematon.Tunnettu myös nimellä "Lakmir Viisas" ("Lakmir the Wise") tai "Armoinen Herra" ("Good Master"), hän oli yksi Kahdentoista Piiren ("Circle of Twelve") alkuperäisistä jäsenistä. Aikoja sitten hän lähetti Jairin estämään Warlockia herättämästä Behemotin. Nykyään Lakmir on aave, joka kummittelee entisellä oppilaitoksellaan, ja hän neuvoo pelaajaa matkan varrella.Yksi Lakmirin viimeisistä oppilaista, hän oli paljon taitavampi kuin muut, mutta lopulta alkoi harrastaa mustaa magiaa. Hän aikoo nyt herättää Warlock henkiin.Monella nimellä tunnettu, hän oli yhdessä Lakmirin kanssa yksi Kahdentoista Piiren alkuperäisistä jäsenistä. Hänestä tuli "Talimar Musta" ("Talimar the Black") tai tuttavallisempana "Warlock" tai "Velhojen Herra" ("Warlock Lord"). Hänet vangittiin Pidättämisen Kammioon ("Chamber of Holding").Alkuperäisen Shadowgate-pelin sankari. Hän auttaa Deliä pelin lopussa.Viimeinen Lohikäärmeiden Suojelija ("Dragon Keeper").


text: "Shadowgate Rising"-niminen jatko-osa oli kehitteillä muttei koskaan julkaistu, koska Nintendo 64 pian korvattaisiin Nintendo GameCubella.


title: Klassinen vene

text: Klassinen vene on huvivene, jonka valmistus on lopetettu ja joka kuvastaa valmistusaikakautensa tyypillistä rakennustapaa ja käyttöarvoa.


title: Klassinen vene

text: Klassisille huvi- ja kilpaveneille tarkoitetun Klassikkorekisterin sekä kulttuurihistoriallisesti merkittäville veneille tarkoitetun K-merkinnän toi Suomeen Mahogany Yachting Society eli MYS r.y., joka aloitti hankkeen Ruotsin mukaisesti vuonna 2012.


title: Klassinen vene

text: Vapaaehtoisen rekisteröinnin tarkoitus on herättää kiinnostusta klassisiin ja kulttuurihistoriallisesti merkittäviin huvi- ja kilpaveneisiin sekä kerätä ja säilöä niihin liittyvää tietoa, jolloin edellytykset veneiden säilymiselle paranevat.


title: Klassinen vene

text: Käytännön kartoituksesta, sekä rekisterin ylläpidosta vastaa MYS r.y., joka tekee asiassa yhteistyötä Museoviraston ja Forum Marinumin sekä eri venealan asiantuntijoiden kanssa.


title: Klassinen vene

text: Klassikkorekisteri ja K-merkintä ovat vapaaehtoisia. K-merkintä voidaan myöntää vain veneelle, joka on jo aiemmin hyväksytty Klassikorekisteriin.


title: Klassinen vene

text: MYS r.y.:lle tehdyt anomukset käsittelee kerrallaan kahdeksi vuodeksi valittu 12-jäseninen K-raati, johon kuuluu asiantuntijoita Museovirastosta, Forum Marinumista, veneveistämöistä ja veneseuroista.


title: Klassinen vene

text:
Seuraavat vaatimukset tulee kaikki täyttyä:
Seuraavista vähintää yhden kriteerin tulee täyttyä:


title: Klassinen vene

text:
Seuraavat vaatimukset tulee kaikki täyttyä:
Seuraavista vähintään yhden kriteerin tulee täyttyä:
Purjeveneiden riki
K-raati arvioi kokonaisuuden tapauskohtaisesti


title: Klassinen vene

text:
Moottoriveneiden moottori
Vuoden 2015 loppuun mennessä Klassikkorekisteriin oli merkittu 172 venettä, joista 28 oli saanut myös K-merkinnän. Klassikkorekisteriin hyväksytyt veneet sekä K-merkityt veneet ovat nähtävillä MYS:n nettisivuilla http://mys.fi/index.php?filename=f1093966134&lang=fin&fromfile=krekisteri. Klassikkorekisterille sekä K-merkinnälle on suunniteltu omat viirit ja logot, joiden suunnittelusta on vastannut Bange Design/Peter Bange. Rekisteriin hyväksyttyjen veneiden omistajat voivat lunastaa viirinsä MYS r.y.:ltä. Todistukset jaetaan hyväksytyille veneille vuosittain venemessuilla MYS r.y.:n osastolla.


title: Klassinen vene

text: Ruotsissa K-merkintäkäyntäntö on ollut voimassa vuodesta 2001 ja K-merkintää hallinnoi Sjöhistoriska Museet http://www.sjohistoriska.se/sv/Kusten-runt/Fartyg--batar/K-markning-av-fritidsbatar. Ruotsissa oli vuoden 2015 lopussa 118 kappaletta K-merkittyä huvi- ja kilpavenettä.


title: Klassinen vene

text:
Helpoin purjeveneen klassikkomääritelmä perustuu klassisiin purjeveneluokkiin. Tämän mukaan klassikko on automaattisesti vene joka kuuluu ennen 1960-lukua maakohtaisten tai kansainvälisten purjevenejärjestöjen vahvistamiin kilpailu- tai matkapurjehdusluokkiin.
Klassikkojen määrästä Suomessa, saati koko maailmassa, ei ole tarkkaa tietoa. Kirjailija ja purjehdushistorioitsija Pekka Bark on tilastoinut Suomen huvikäyttöön rakennetun huvivenekannan 1850-luvulta vuoteen 1920. Tuona aikana rakennettiin Suomessa melkein 3 000 purjevenettä, joista tähän päivään on säilynyt Suomessa vain 14 kappaletta eli n. puoli prosenttia. Vanhimmista suomalaisveneistä löytyy noin saman verran ulkomailla eli kaiken kaikkeaan Suomen purjehdushistorian seitsemänkymmenen ensimmäisen vuoden venekannasta purjehtii edelleen noin prosentti.


title: Klassinen vene

text: Myös 1920–1960 välisen ajan rakennetusta venekannasta merkittävä osa on tuhoutunut tai myyty ulkomaille. Erityisen kovakouraisesti venekantaa kohtelivat sodat ja lamat. Toisen maailmansodan jälkeen veneiden kato ulkomaille oli erittäin suuri valuttapulan vuoksi. Esimerkiksi Suomen kutoslaivueesta katosi noin kolmannes 1944–1949.. Kutosten määrä Suomessa oli toisen maailmansodan kynnyksellä vajaa 50. Vuonna 1971 saavutettiin aallonpohja. Veneitä oli Suomessa enää vajaa 20 kappaletta. Kutoset ja muutkin aikaisemmin kilpailleiden luokkien rippeet pelasti osittain niiden muokkaaminen matkaveneiksi. Tilanne kääntyi 1970 ja 1980-luvun taitteessa jolloin kutosten niin kuin muidenkin klassikkojen määrä kääntyi uudelleen kasvuun. Veneillä kilpailtiin taas ja vanhat veneet palautettiin asteittaan kilpailukuntoon. Luokkaliiton mukaan Suomessa oli kutosia vuonna 2013 44 kappaletta.


title: Klassinen vene

text: Vuonna 1961 SPL:n rekisterissä oli 1354 venettä.. Pienimmät, juniorikäyttöön tarkoitetut köliveneet eli Göteborgseka (174 kpl) ja Sulka (115 kpl), ja jollat Viklat (180 kpl), Finnjollat (54) ja Lightningit (127) sekä muut jollat muodostivat suurimman n. 700 veneen ryhmän. Määrällisesti suurin köliveneluokka oli tuolloin Hai-vene joita rekisterissä oli 223 kappaletta. Toiseksi suurin oli Kansanvene luokka, joita oli 124 kappaletta. Suurempia, eli yli 10 metrin köliveneitä oli tuolloin SPL:n rekisterissä noin 100 kappaletta.


title: Klassinen vene

text: Ottaen huomioon sotien jälkeen tapahtuneen kadon voi karkeasti arvioida että 1920–1960 välisenä aikana rakennettiin tai ostettiin Suomeen noin 2500 purjevenettä joista suurin osa ennen toista maailmansotaa. Suuria, yli 40 jalan veneitä rakennettiin harvakseen. 1920-luvun jälkeen rakennetuista veneistä oli arvoilta jäljellä 1970-luvun allonpohjavuosina noin 700 joista suurin osa oli pieniä köliveneitä: Junioriveneinä käytettyjä Göteborgsekoja ja Sulkia sekä pienet kilpa- matkapurjehdus yhdistelmäveneet Haj- ja Kansanveneitä. Vaikka moni klassikkolukka kääntyi kasvuun, kokonaismäärä jatkoi laskuaan sitä myötä kun lyhytikäinen pienvenekalusto poistui. Samoin vuonna 1961 Suomen suurin eli 225 veneen vahvuinen Hai-vene-luokka on kutistunut vuoteen 2010 mennessä SPL:n rekisterissä vajaan kolmannekseen.


title: Klassinen vene

text: Viime vuosikymmeninä klassisia veneitä on ostettu Suomeen merkittävästi enemmän veneitä kuin Suomesta on viety. Suuremmat klassikkoveneet on ovat olleet tasaisessa kasvussa aina 1980-luvulta saakka. Suomessa purjehtii tänään arviolta noin 500 klassista purjevenettä joista vajaa puolet edelleen kuuluvat kahteen määrällisesti suurimpiin, mutta venekooltaan pienimpiin klassikkoluokkiin eli Hai- tai Kansanveneisiin. Dramaattisin kasvu muutos on tapahtunut suuremmissa klassikkoluokissa kuten 8mR ja 6mR sekä suremmissa Saaristoristeilijä-luokissa. Suomen pursiseuroista suurin laivue klassikoita löytyy Helsingfors Segelsällskapetin satamassa. Purseuralla on yli 80 klassikkoa satamassaan. Myös klassikkotapahtuma Viaporin Tuoppia järjestävällä Suomenlinnan Pursiseuralla on merkittävä klassisten veneiden laivue. Mahogany Yachting Society on pääasiassa klassisiin moottoriveneisiin keskittyvä venekerho.


title: Klassinen vene

text: Jotkut pienet luokat, kuten sotien jälkeen suurilukuisin eli 6 metriä pitkät kolmioveneet, ovat miltei kadonneet kokonaan. Kolmioveneitä rakennettiin pääosin Pohjanmaalla rakennettu vuosina 1927-1948 yhteensä 70 kappaletta. Tänään kolmioveneitä on jäljellä 4-5 kappaletta. Sama kato on käynyt toisessa pienessä, eli Sulka-luokassa. C-veneitä, erikoisluokka A-veneen pienempi sisar oli vuonna 1961 rekisterissä 31 kappaletta. Vuonna 2013 rekisteristä ei löytynyt yhtnään jäljellä olevaa venettä. Katkeamaton kilpapurjehduksen perinne on yksi tekijä joka on estänyt luokkien harvenemisen. Miltei kaikki suuremmat luokat kuten Hai, Kansanvene ja Metri-veneet ovat kilpailleet säännöllisesti läpi historiansa. Poikkeuksena oli 60-luku jolloin esimerkiksi kutosilla oli kymmenen vuoden kilpailutauko.


title: Klassinen vene

text: Klassikko voi olla sekä purjevene että moottorivene, joka on alun perin suunniteltu joko huvi- tai hyötykäyttöön. Klassinen veneily on 1980-luvulta lähtien kokenut vahvaa kansainvälisen suosion nousua, ja monessa maassa, kuten Suomessa, harrastetaan ja kilpaillaan klassisilla veneillä esimerkiksi purjeveneiden Saaristoristeilijä- ja metri-veneluokissa aktiivisemmin kuin niinä aikoina, jolloin veneet olivat nuoria. Klassikon määritelmä vaihtelee vene- ja luokkaliitoittain. Purjeveneissa raja kulkee usein 60-luvun puolivälissä, jolloin siirtymä puurakenteisista lasikuiturakenteisiin tapahtui. Nykyään tunnettujen suunnittelijoiden kuten Sparkman & Stephensin varhaiset lasikuituiset konstruktiot lasketaan veneilypiireissä klassikoiksi. Myös Suomen kansainvälisesti tunnetuimman purjevenesuunnittelijan Hans Groopin menestynein konstruktio eli 1966 alun perin suunniteltu ja yli 5000 kappaleena maailmalla prjehtiva H-vene täyttänee monen mielestä klassikon tunnusmerkit.


title: Klassinen vene

text:
SPV:n venerekisteri ja MYS r.y.:n ylläpitämä Klassikkorekisteri ovat ainoat lähteet, joiden perusteella voidaani arvoida vanhempien veneiden määrää Suomessa. SPV:n rekisteri on klassisten veneiden niin kuin muidenkin purjeveneiden osalta puutteellinen. Rekisteri kattaa ainoastaan SPV:n jäsenseurojen rekisteröidyt eli katsastetut veneet. Puuvene joka on maissa remontin vuoksi ei löydy rekisteristä koska kesän telakalla olevaa venettä ei katsasteta. Samoin rekisteristä puuttuvat kaikki ne klassikot joiden omistajat eivät ole ole SPV:n kuuluvien pursiseurojen jäsen. Lisäksi moni pelkässä kilpailukäytössä oleva vene ei vaadi katsastusta eikä välttämättä löydy rekisteristä. Suomen klassikkorekisterin perustaminen parantaa tilannetta lähivuosina.
Lisäksi rekisteröityjä, ennen 1968 rakennettuija erityyppisiä avomeri- ja matkaveneitä on Suomessa yhteensä 49 kaappaletta. Niihin kuuluvat sellaiset tunnetut klassikot kuten Sparkman & Stephensin suunnittelemat Kuohuneiti ja Lygaia sekä moni Jarl Lindblomin suunnittelema vene kuten Vanora ja Aura.


title: Rauhan Temppeli

text: Rauhan Temppeli on Jouko Halmekosken vuosina 2002–2004 rakentama yksityinen puukirkko lähellä Kalkkisten kylää. Kirkon on suunnitellut Jouko Halmekoski. Piirustusten viimeistelyssä Halmekoskea on avustanut arkkitehti Jorma Teerenmaa. Kirkon siunasi vuonna 2004 yksityiseksi kirkoksi silloinen kirkkoherra Raimo Rantala.


title: Rauhan Temppeli

text: Seudun nähtävyydeksi muodostuneen kirkon kellotornin huippu nousee maanpinnasta 10,6 metriin. Rakennuksen ulkomitat ovat 8,4 × 3,6 metriä. Kirkossa on varsinaisia istumapaikkoja 16, mutta lisätuolien kanssa kirkkoon mahtuu 26 henkeä. Kirkko on rakennettu kalliolle siten, ettei kalliojonon päällä kulkeva polku katkea. Polku kulkee kirkkosalin ja torniosan väliin jäävän eteiskatoksen ali.


title: Rauhan Temppeli

text: Sisätiloja koristavat Heli Andersinin maalaamat kattomaalaukset. Kattomaalauksia on neljä ja niissä kuvataan Raamatusta tuttuja aiheita: Johannes Kastaja kastamassa Jeesusta, lampaita paimentavan Raakelin ja Jaakobin kohtaaminen kaivolla, temppelin edessä kansalle puhuva Paavali sekä yökalasta rantautuvan Pietarin kalastusseurueen ja Jeesuksen aamuinen kohtaaminen. Kirkon suojelusenkeliä kuvaava alttaritaulu on sekin Heli Andersin käsialaa. Kirkon pyöreää ikkunaan koristaa värilasityö, jonka on tehnyt lahtelainen Eero Parkkila. Ikkunan aiheena on Neitsyt Maria Jeesus-lapsi sylissään.


title: Rauhan Temppeli

text: Vuoden 2010 loppuun mennessä kirkossa oli vieraillut lähes 4&nbp;400 henkeä. Kaukaisimmat vieraat ovat saapuneet Intiasta ja Japanista. Kirkossa on järjestetty kahdet häät sekä lukuisia muita hengellisiä tilaisuuksia. Rauhan Temppeli on toistaiseksi suljettu vierailuilta.


title: Väinö Pajunen

text: Väinö Valtteri Pajunen (1. marraskuuta 1928 – 28. syyskuuta 2016) oli suomalainen jalkapalloilija.


title: Väinö Pajunen

text: Puolustajana pelannut Pajunen edusti koko uransa ajan Valkeakosken Hakaa vuosina 1950–1956. Hän voitti seurassa Suomen Cupin 1955. Kaikkiaan Pajunen pelasi seitsemän kauden aikana 107 pääsarjatason ottelua, joissa hän teki yhden maalin.


title: Väinö Pajunen

text: Pajunen pelasi maajoukkueessa vuosina 1955–1956 kolme maaottelua.


title: Jari Parikka

text: Jari Parikka (s. 8. syyskuuta 1961 Helsingin mlk) on entinen suomalainen jalkapalloilija.


title: Jari Parikka

text: Hyökkääjänä pelannut Parikka edusti urallaan mestaruussarjassa Helsingin Jalkapalloklubia 1980–1985 ja alemmilla sarjatasoilla Tikkurilan Palloseuraa 1979, Keravan Palloa 1986, EIF:iä 1987, Vantaa Palloa 1988 ja Finnairin Palloilijoita 1989–1990. Hän voitti HJK:ssa Suomen mestaruuden 1981 ja 1985 sekä Suomen Cupin 1981 ja 1984. Kaikkiaan Parikka pelasi kuuden kauden aikana 112 pääsarjatason ottelua, joissa hän teki 32 maalia.


title: Jari Parikka

text: Parikka pelasi maajoukkueessa vuosina 1982–1985 yhteensä 14 maaottelua.


title: Jari Parikka

text: Parikan pojista Mikko (s. 1988) on tullut tunnetuksi näyttelijänä ja Jarno (s. 1986) isänsä tavoin jalkapalloilijana.


title: Tuomo Pasanen

text: Tuomo Pasanen (s. 3. elokuuta 1964 Oulu) on entinen suomalainen jalkapalloilija.


title: Tuomo Pasanen

text: Laitapuolustajana pelannut Pasanen edusti urallaan Oulun Työväen Palloilijoita 1981–1983 ja 1989–1991, Kemin Palloseuraa 1985–1998, FC Oulua 1992 ja FC 1991:tä 1993. Lisäksi hän pelasi OTP:ssa vielä yhden kauden 1996 ja Tervareissa 1997–1998. Kaikkiaan Pasanen pelasi yhdeksän kauden aikana 180 mestaruussarjan ottelua.


title: Tuomo Pasanen

text: Pasanen pelasi Suomen maajoukkueessa yhden A-maaottelun 1986.


title: Seppo Patrikainen

text: Seppo Patrikainen (s. 17. heinäkuuta 1945) on entinen suomalainen jalkapalloilija.


title: Seppo Patrikainen

text: Maalivahtina pelannut Patrikainen edusti urallaan Kajaanin Reipasta 1964–1965 ja Lahden Reipasta 1964–1973. Hän voitti Suomen mestaruuden 1967 ja 1970 sekä Suomen Cupin 1972. Kaikkiaan Patrikainen pelasi seitsemän kauden aikana 96 pääsarjatason ottelua.


title: Seppo Patrikainen

text: Patrikainen pelasi Suomen maajoukkueessa neljä maaottelua 1969.


title: Yrjönyön kapina

text: Yrjönyön kapina () oli virolaisten vuonna 1343 puhjennut kapina, jonka keskuksena oli tuolloin Tanskan hallinnassa ollut Harjumaa. Kapina kukistettiin tanskalaisten ja saksalaisten ritarien voimin. Kapina johti lopulta saksalaisen vallan vakiintumiseen suurimmassa osassa nykyistä Viroa. Yksi harvoista yrjönyön kapinan lähteistä on Liivinmaan nuorempi riimikronikka.


title: Yrjönyön kapina

text: Kapinan syynä on pidetty Tanskan heikkoa otetta sen Viron-alueista, mikä taas johtui Tanskan sisäisistä ristiriidoista. Tallinnan piispalla ei ollut lainkaan maallista valtaa. Tanskan hallitsemien Harjumaan ja Virumaan vasallisto koostui pääasiassa saksalaisista, jotka olivat järjestäytyneet omaksi korporaatiokseen vuonna 1259. Tämä taas johti siihen, että saksalaiset alkoivat toteuttaa mielivaltaisuuksia virolaisia kohtaan. Kapinalla voidaan nähdä olleen myös useita muitakin taloudellisia, uskonnollisia ja poliittisia syitä.


title: Yrjönyön kapina

text: Yrjönyön kapina puhkesi huhtikuussa 1343 yrjönpäivän eli huhtikuun 23. päivän vastaisena yönä. Harjumaalla kapinalliset surmasivat saksalaisia ja polttivat näiden omaisuutta. He myös polttivat Padisen linnoitusluostarin ja tappoivat 28 munkkia. Tämän jälkeen he piirittivät Tallinnan. Harjumaalta yrjönyön kapina levisi Läänemaalle, jossa kapinalliset piirittivät Haapsalun kaupungin.


title: Yrjönyön kapina

text: Saksalaiset järjestivät toukokuussa neuvottelun Paiden ritarikuntalinnassa neljän virolaisten johtajan kanssa, joita kutsuttiin kuninkaiksi. Antamastaan turvaluvasta huolimatta saksalaiset surmasivat neuvotteluihin osallistuneet virolaiset. Tämän jälkeen tanskalaiset pyysivät ritarikunnan joukkoja etenemään Harjumaalle. Ritarikunnan joukot taistelivat kapinallisia vastaan lähellä Tallinnaa ja taistelu päättyi virolaisten tappioon.


title: Yrjönyön kapina

text: Toukokuun puolivälissä ritarikunta oli ottanut Tallinnan haltuunsa sen jälkeen, kun Harju- ja Virumaan vasallit olivat pyytäneet näiden suojelusta. Kapinan ensimmäisen vaiheen jälkeen saksalaiset hallitsivat koko Pohjois-Viroa. Virolaiset olivat pyytäneet apua Turun ja Viipurin voudeilta, jotka saapuivat joukkoineen Tallinnaan kapinan kannalta liian myöhään 18. ja 19. toukokuuta. Koska kapinallisten vastarinta oli jo kukistettu, voudit lähtivät joukkoineen takaisin tehtyään sovinnon saksalaisten kanssa 21. toukokuuta.


title: Yrjönyön kapina

text: Kapinan toinen vaihe alkoi vuoden 1343 heinä-elokuun vaihteessa. Kapinan keskus oli jälleen Harjumaa. Tällä kertaa kapinallisten tavoitteena oli Harjumaan ja Saarenmaan välinen liitto. Ritarikunta sai apua kapinan kukistamiseen Preussista, josta saapunut Burchad von Dreileben johti vastaiskua kapinallisten kimppuun vuoden 1343 marraskuussa. Saarenmaalla virolaiset olivat piirittäneet ja pakottaneet Pöiden linnan antautumaan. Voitokkaan Harjumaan vastaiskun jälkeen seurasi hyökkäys Saarenmaalle jäiden yli vuoden 1344 helmikuussa. Saksalaiset kukistivat kapinan näin myös Saarenmaalla. Kun Liettuan suuriruhtinaskunta hyökkäsi ritarikunnan hallitseman Baltian eteläosiin, virolaiset aloittivat uuden kapinan Saarenmaalla vuonna 1345. Kapina päättyi saksalaisten kanssa solmittuun rauhansopimukseen. Rangaistukseksi kapinoinnista virolaiset velvoitettiin rakentamaan Pöiden linnan tilalle uusi varustus nimeltä Soneburg eli Maasilinn.


title: Yrjönyön kapina

text: Yrjönyön kapinan seurauksena Pohjois-Viron omistajasuhteet muuttuivat. Tanska oli kyllästynyt kaukaiseen hankalasti hallittavaan siirtokuntaansa, joka oli kapinan seurauksena päätynyt käytännössä ritarikunnan hallintaan. Tanskan kuningas Valdemar IV Atterdag myikin Harju- ja Virumaan Saksalaiselle ritarikunnalle 19 000 Kölnin kultarahan hintaan vuonna 1346. Hinta vastasi 4 443 kiloa hopeaa. Saksalaisen ritarikunnan suurmestari siirsi ostetun alueen Liivinmaan ritarikunnan alaisuuteen seuraavana vuonna, vaikka hän säilyttikin alueen yliherruuden itsellään. Kapinan jälkeen saksalaisten voidaan katsoa vakiinnuttaneen asemansa Baltiassa.


title: Harry Brophy

text: Harry Frank Brophy (22. lokakuuta 1916 Leicester – 6. marraskuuta 1996 Bedford) oli pääasiassa puolustuksessa pelannut englantilainen jalkapalloilija, josta myöhemmin tuli jalkapallovalmentaja. Hän pelasi vuosina 1938–1939 Southamptonille 37 ottelua, joissa teki yhteensä viisi maalia. Aiemmin hänellä oli ollut sopimus Arsenalin kanssa, mutta hän ei ollut pelannut sen riveissä yhtäkään ottelua.


title: Harry Brophy

text: Toisen maailmansodan syttyminen päätti Brophyn uran Southamptonissa ennenaikaisesti. Hän liittyi poliisiin ja sitten kauppalaivastoon. Hän palveli St Andrew -sairaalalaivalla Dunkerquen evakuoinnin aikana. Hän vieraili sota-aikoina eri jalkapalloseuroissa, kuten Huddersfield Townissa, Fulhamissa ja Crystal Palacessa.


title: Harry Brophy

text: Myöhemmällä urallaan Brophy muun muassa valmensi Australian (1954–1955) ja Mauritiuksen jalkapallomaajoukkueita (1957–1959).


title: Meksikon hurrikaani 1959

text: Vuonna 1959 Meksikoa koetteli luokan 5 hurrikaani, joka oli yksi tuhoisimmista Tyynenmeren hurrikaaneista. Se surmasi ainakin 1 500 ihmistä ja aiheutti 280 miljoonan dollarin vahingot Meksikossa. Pahiten kärsivät Colima ja Jalisco.


title: Meksikon hurrikaani 1959

text: Havaintoaineisto analysoitiin uudelleen vuonna 2016, ja tässä yhteydessä hurrikaanin voimakkuusluokittelu muutettin viitosesta nelosluokkaan. Kovimpien tulten arvioidaan olleen 62,6 m/s (140 mph). Niinpä se on kolmanneksi voimakkain alueen hurrikaaneista vuoden 2015 Patrician ja vuoden 1976 Madelinen jälkeen.


title: Joseph Reid

text: Joseph Lloyd Reid, QC (24. syyskuuta 1917 Gowan, Saskatchewan – 14. elokuuta 2015 St. Catharines, Ontario) oli kanadalainen progressiivis-konservatiivisen puolueen poliitikko. Varsinaiselta ammatiltaan hän oli lakimies. Hän istui Kanadan edustajainhuoneessa vuosina 1979–1988 (valittu vuosina 1979, 1980 ja 1984).


title: Masochistic Devil Worship

text: Masochistic Devil Worship on puolalaisen black metal -yhtye Witchmasterin toinen studioalbumi, joka on julkaistu vuonna 2002.


title: Reid

text: Reid on muun muassa seuraavien henkilöiden sukunimi:


title: Modigliani

text: Modigliani voi tarkoittaa seuraavia:


title: Max Schirschin

text: Max Schirschin (29. tammikuuta 1921 Kranowitz – 16. toukokuuta 2013) oli saksalainen jalkapalloilija ja jalkapallovalmentaja. Hän pelasi pisimpään Rouenissa (1950–1961). Sitä ennen hänen seuroinaan olivat olleet Angers (1947–1948) ja Le Havre (1948–1950). Valmennusurallaan Schirschin työskenteli kotimaassaan Rouenissa (1958–1964, 1971–1972), Metzissä (1966–1968) ja Le Havressa (1968–1971). Lisäksi hän valmensi Belgian La Gantoisea vuosina 1964–1965 ja Alankomaiden Fortuna '54:aa 1965–1966.


title: Max Schirschin

text: Schirschin pelasi keskuspuolustajana.


title: Miklós Holop

text: Miklós Holop (2. helmikuuta 1925 Budapest – 12. marraskuuta 2017 Budapest) oli unkarilainen vesipalloilija. Hän osallistui vuoden 1948 kesäolympialaisiin Lontoossa ja kuului siellä hopeamitalin saaneeseen joukkueeseen. Kotimaassaan hän edusti Budapestin MAFC:aa.


title: Otto Schubiger

text: Otto Schubiger (6. tammikuuta 1925 – 29. tammikuuta 2019) oli sveitsiläinen jääkiekkoilija. Hän kilpaili kaksissa talviolympialaisissa vuosina 1948 St. Moritzissa ja 1952 Oslossa. St. Moritzissa hän kuului pronssia saaneeseen joukkueeseen, mutta Oslossa Sveitsin joukkue jäi mitaleitta sijoittuen viidenneksi. Schubiger edusti Zürichin ZSC Lionsia.


title: Krzysztof Włodarski

text: Krzysztof Włodarski (s. 1977, Zielona Góra, Puola) on puolalainen säveltäjä, ohjaaja, taidemaalari, taidegraafikko ja tatuoija.


title: Krzysztof Włodarski

text: Profanum


title: Krzysztof Włodarski

text: Desolation Zone


title: Krzysztof Włodarski

text: Witchmaster


title: Eddi Arent

text: Eddi Arent (5. toukokuuta 1925 Danzig – 28. toukokuuta 2013 München) oli saksalainen näyttelijä. Hänellä oli vuonna 1958 vähäinen rooli Géza von Radványin elokuvassa "Der Arzt von Stalingrad". Tämän jälkeen hän esiintyi lukuisissa sivurooleissa useimmiten päähenkilöiden ujona ja hölmönä seuralaisena. Vaikka Arentin roolit olivat humoristisia, ne muuttuivat vähitellen vakavammiksi. Hän esiintyi muun muassa kymmenissä Edgar Wallacen teosten pohjalta tehdyissä elokuvissa. Aikoinaan hän teki yhteistyötä Werner Finckin kanssa.


title: Kiyoshi Kurosawa

text: Hänet tunnetaan yhtäältä kauhutrillereistään, toisaalta perhesatiireistaan.


title: Kiyoshi Kurosawa

text: Kurosawan elokuvia pidetään hiukan outoina, ja niitä on verrattu Andrei Tarkovskin ja Stanley Kubrickin tuotantoon. "Tokyo Sonata" poikkeaa hänen muusta tuotannostaan ja on sävyltään lähempänä Yasujiro Ozun tyyliä.


title: Kiyoshi Kurosawa

text: Kiyoshi Kurosawa ei ole sukua Akira Kurosawalle.


title: Marc Platt (tanssija)

text: Marc Platt ("Marcel LePlat"; 2. joulukuuta 1913 Pasadena, Kalifornia – 29. maaliskuuta 2014 Marinin piirikunta, Kalifornia) oli yhdysvaltalainen balettitanssija ja musikaaliesiintyjä. Hän sai opetusta Mary Ann Wellsiltä ja oli yksi Ballet Russe de Monte Carlon alkuperäisjäsenistä. Hän teki koreografian "Ghost Towniin" (1939), jonka musiikin sävelsi Richard Rodgers.


title: Marc Platt (tanssija)

text: Platt sai merkittävimmän musikaaliroolinsa Dream Curlyna vuoden 1943 alkuperäisessä "Oklahoma!"-tuotannossa Broadwaylla. Agnes de Mille antoi hänelle vielä cameoroolin vuoden 1955 elokuvaversiossa. Lisäksi Platt esiintyi muun muassa Bill Calhounin/Lucention roolissa musikaalissa "Kiss Me, Kate". Elokuva-alalla hänet tunnetaan parhaiten neljänneksi vanhimpana veljeksenä (Daniel Pontipee) musikaalielokuvassa "Seitsemän veljeksen morsiamet" (1954). Hän tanssi myös useissa muissa elokuvissa ja teki satunnaisia vierailuja televisiossa.


title: Marc Platt (tanssija)

text: Platt toimi sittemmin muun muassa pedagogina. Hänet nähdään "Ballets Russes" -dokumentissa (2005). Hän oli kahdesti naimisissa; toinen puoliso oli tanssija Jean Goodall.


title: Marc Platt

text: Marc Platt on seuraavien henkilöiden nimi:


title: Magic Pengel: The Quest for Color

text: Magic Pengel: The Quest for Colour tai yksinkertaisesti Magic Pengel (, "graffitin kuningaskunta") on Garakuda-Studion ja Taiton kehittämä ja alun perin vuonna 2002 PlayStation 2:lle julkaisema roolipeli. Myös Studio Ghibli osallistui pelin tuotantoon. Vuonna 2004 pelille julkaistiin jatko-osa "Graffiti Kingdom".


title: Magic Pengel: The Quest for Color

text: Magic Pengelin pelattavuus koostuu keräiltävien hirviöiden (vrt. Pokémon) ja interaktiivisen taiteen (vrt. Mario Paint) genrejen risteytyksestä. Käsittelemällä kohdistimena Pengel-nimistä sivellimen-näköistä keiju-olentoa pelaaja saa piirtää otuksia, joita kutsutaan nimellä Doodle. Riipuen taikamusteen ("Magic Ink") käytetystä määrästä ja ruuminosien erilaisista tyypeistä hirviölle annetaan tietynläiset tiedot ja se luodaan. Zoen ja Taron avulla pelaaja kouluttaa luomuksiaan ja taistella muiden kouluttajien Doodleja vastaan tai vaihtaa omiansa muiden luomuksiin. Taistelemalla Doodlet kehittyvät ja vahvistuvat, ja myös keräävät pisteitä, joilla voidaan ostaa valmishahmoja ja uusia kykjä. Taistelussa Doodlet voivat hyökätä, taikoa, estää hyökkäyksiä ja latautua. Pelissä suurin osa taustataiteesta on tehty 3D-grafiikalla mutta Doodlet ovat cel-shading-tekniikalla toteutetut.


title: Magic Pengel: The Quest for Color

text: Tarina saa alkunsa kun päähenkilö (ensimmäisen persoonan näkökulmasta; pelissä viitataan siihen, että on nuori poika) herää jonkun pihalla ja näkee Pengel-olennon. Salaperäinen ääni kuuluu ja kertoo, että Pengelillä voi piirtää mitä tahansa, ja siitä muodosta tulee pelaajan matkaseura. Pelaaja käsketään piirtää punainen ympyrä, joka sitten herää henkiin ja tippuu rantakalliosta alas. Ruskeatukkainen tyttö ilmestyy ja saa Doodlen ilmasta kiinni, ja sen jälkeen Doodle pakenee. Nuhdeltua pelaajaa tyttö esittelee itsensä Zoeksi ja samalla esittelee velipuolensa Taron. Zoe vie pelaajan areenalle, jossa turnaus on käynissä, ja hän opettaa taistelemaan. Pelaaja voittaa ja Zoe suuttuu vartijille, jotka keräävät osaa pelaajan voittamaansa Väriä ("Color") veron maksuvälineenä.


title: Magic Pengel: The Quest for Color

text: Pian käy ilmi, että ihmisiä hallitseva Kuningas on korruptoitunut ja yrittää pakottaa "puhdassydämisiä" ihmisiä piirtämään Doodleja, joita tulisi työskentelemään hänelle. Galileo, Kuninkaan parhaita Doodlettajia ("Doodler") ja myös Zoen ja Taron isä, katosi aikoja sitten ja Kuningas kostaa ottamalla Zoen ja Taron kotimaan haltuunsa. Zoe ja Taro eivät tiedä mihin heidän isänsä on kadonnut, ja he ovat pitkään etsineet tätä heittämällä pulloviestejä mereen. Pelaajan on osallistuttava turnaukseen keräämään rahaa Zoen ja Taron asuntolainan pois maksamiseen, autettava heitä etsimään isäänsä, ja loppujen lopuksi päihitettävä Doodlejen Kuningas.Olento, joka kykenee piirtämään Doodleja ja herättämään ne henkiin. Se pystyy luomaan voimakkaampia Doodleja tarinan edetessään ja pelaajan voittaessaan lisää taisteluja. Ihminen saa omistaa Pengelin vain, mikäli hänellä on puhdas sydän. Useimmat ihmiset silti omistavat oman Pengelin, mutta Zoe, joka suuttui kerran Doodleilleen, ei kuitenkaan saa.Zoe on jääräpäinen tyttö, joka vihaa Kuningasta. Denka nimisen pojan mukaan, Zoe on Denkan tyttöystävä, mutta Zoe ei kuitenkaan ole osoittanut sitä millään todeksi. Hänellä oli aikoinaan kyky käyttää Pengeliä, mutta otto-isänsä katoamisen jälkeen hän syytti Doodleja ja vihastui. Zoen Pengel hävisi ja hän tunnustaa olleensa tuntenut siitä lähtien syyllisyyttä. Hän kieltäytyy uskomasta Galileon olevan kuollut vaikka kaikki muut eivät ole samaa mieltä. Pelin lopussa Zoe ja Taro muuttavat pois.Zoen vaaleatukkainen ja haalareihin pukeutunut vesipuoli, ja kuuluisan Doodlettajan Galileon poika. Taro on viaton, joskin hieman valittava, nuori poika, joka ihailee Zoeta mutta loukkaantuu siitä, että tämä aina suuttuu hänelle ja kutsuu häntä itkupilliksi. Hän tosiaan itkee paljon, mutta kykenee silti käyttämään Pengeliä ja on aika hieno taisteilija. Harvinaisissa tapauksissa hän taistelee pelaajaa vastaan ranta-areenalla.Salaperäinen poika, joka saapuu eräänä päivänä Zoen ja Taron kotiin. Hän kykenee luomaan Värihelmiä ("Colour Gem") viemällä todellisten esineiden värejä. Ajan myötä käy ilmi, että Mono on itse asiassa Galileon piirtämä Doodle, ja Galileo opetti hänet puhumaan ja kasvatti hänet. Mono on tullut saareen Zoen ja Taron lähettämiensä pulloviestejen takia kertomaan totuuden Galileosta—hän on todellakin kuollut. Myöhemmin Mono osoittautuu Doodlejen Kuninkaan jälleensyntymäksi ja pelin lopussa pelaajan on voitettava hänet.Maailmankuuluisa Doodlettaja, joka pakeni niin, ettei joutuisi työskentelemään Kuninkaalle, samalla hyläten hänen lapset ja talon. Galileo piirsi Mono nimisen Doodlen, joka tulisi pitämään hänelle seuraa ollessaan poissa, mutta hän kuoli Monon ollessaan vielä nuori. Galileon kuolinsyy ja se, että aikoiko hän oikeastaan tulla koskaan takaisin hakemaan hänen lapsensa ja taistelemaan Kuningasta vastaan, ovat tuntemattomia.Ihmisten maailman korruptoitunut hallitsija, joka pakottaa taitavia Doodlettajia piirtämään hänelle. Lopulta Kuninkaan käytös suututtaa Doodlejen Kuningasta niin, että tämä ottaa maan kaikki värit pois.Nuori mies, joka oli kerran Galileon läheinen ystävä. Aluksi Zoe ja Taro pitävät hänestä, mutta sitten selviää, että hän onkin kaksoisagentti, joka työskentelee Kuninkaalle.


title: Tarja Merivirta

text: Tarja Merivirta on suomalainen laulaja ja tuottaja, joka on esittänyt lähinnä country-, folk- ja laulelmamusiikkia. Omalla nimellään Merivirta on julkaissut musiikkitallenteita vuodesta 1997 lähtien Texicalli Recordsin artistina. Häntä voi kuulla myös muiden artistien levyillä. Hän on toiminut myös karaokenvetäjänä ja erilaisissa projekteissa ikääntyneiden ihmisten hyväksi. Merivirta on kiertänyt laulattamassa pääkaupunkiseudun hoivakodeissa ja vastaavissa paikoissa. Hän on työskennellyt toiminnanohjaajana Vanhusten Ystävät ry:ssä.


title: Tarja Merivirta

text: Nuoruudessaan Merivirta piti sellaisista musiikintekijöistä kuin Electric Light Orchestra, The Eagles ja Neil Young. Listaa voi nykyään täydentää vaikkapa Susan Boylella, Tom Waitsilla ja Leonard Cohenilla. Voidakseen säestää itseään Merivirta opetteli parikymppisenä soittamaan komppikitaraa. Hän esiintyi sitten muun muassa O'Malley's-irlantilaispubin musiikkijameissa esittäen sellaisia lauluja kuin Päivänsäde ja menninkäinen ja Moskovan valot. Tom Kuschka kannusti Merivirtaa laulamaan country-musiikkia, koska hänen puhdas äänensä on siihen sopiva. Merivirta teki myös duokeikkoja Teddy & The Tigers -yhtyeestä tutun Aikka Hakalan kanssa esittäen sellaisia lauluja kuin Hank Williamsin "I'm So Lonesome I Could Cry". Tällöin Hakala opetti Merivirralle myös kantrimusiikkiin kuuluvaa jodlaustekniikkaa. Jossain vaiheessa oli kuvassa mukana myös Hoyt Axtonin laulusta nimensä saanut yhtye Della and The Dealers.


title: Tarja Merivirta

text: Vuonna 2008 Merivirta oli mukana Kaustisen kansanmusiikkifestivaaleilla järjestetyssä Anki Lindqvistin tribuuttikonsertissa "Ne kesäyöt". Tällöin hän esitti muun muassa kappaleen "Niin aikaisin".


title: Tarja Merivirta

text: Vuonna 2009 Tarja Merivirta oli mukana niin ikään Kaustisen festivaaleilla järjestetyssä "Beatles Goes Folk" -konsertissa. Merivirran yhtenä haaveena onkin levyttää Beatles-lauluja.


title: Tarja Merivirta

text: Vuonna 2010 Merivirta oli mukana ensimmäisessä Himos Folk -tapahtumassa. Tällöin hän esitti muun muassa Kate & Anna McGarriglen ohjelmistosta tutun kappaleen "Heart Like a Wheel". Merivirran taustayhtyeessä olivat Matti Kallio (koskettimet, tinapilli, sovitukset), Pauli Halme (kitara), Hannu Rantanen (basso), Kepa Kettunen (rummut) sekä Kukka Lehto (viulu, laulu).


title: Tarja Merivirta

text: Vuonna 2010 valmistui pitkään suunniteltu ja rahoituksen suhteen takkuillut "Laulun iloa!" -sarjaan liittyvä paketti "Joulun lumoa". Idea paketin tekoon syntyi aikaisemmasta pienimuotoisemmasta projektista "Tanssiva laulu", jossa Merivirran yhteistyökumppaneina olivat fysioterapeutti, tanssinopettaja Maija Astikainen sekä Jukka Haaviston orkesteri.


title: Tarja Merivirta

text: "Joulun lumoa" -projektissa mukana olivat muun muassa Jussi Liski sekä julkaisijana Vanhusten Ystävät ry. Taloudellista tukea saatiin vasta loppuvaiheessa Alfred Kordelinin säätiöltä. Projektissa valmistettiin ikäihmisten käyttöön sopiva yhteislaulupaketti, jossa on viisi levyllistä eli 102 kappaletta joululauluja, 20 laulukirjaa sekä lauluhetken ohjaajan opas.


title: Tarja Merivirta

text: "Laulun iloa!" -sarjaan on tarkoitus tehdä jatkoa ottamalla mukaan vanhoja ja perinteisiä lauluja.


title: Tarja Merivirta

text: AlbumitSingletMuilla levyillä


title: Harmaavatsaräätäli

text: Harmaavatsaräätäli eli ("Orthotomus derbianus") aiemmalta nimeltään filippiinienräätäli on herttujen heimoon kuuluva Filippiinien kotoperäinen varpuslintu. Lajista tunnetaan kaksi alalajia. Frederic Moore kuvaili lajin holotyypin vuonna 1855.


title: Valkokorvaräätäli

text: Valkokorvaräätäli ("Orthotomus cinereiceps") on herttujen heimoon kuuluva Filippiinien kotoperäinen varpuslintu. Lajista tunnetaan kaksi alalajia. Richard Bowdler Sharpe kuvaili lajin holotyypin vuonna 1877.


title: Carey

text: Carey on muun muassa seuraavien henkilöiden sukunimi:


title: Sysmäläinen

text: Sysmäläinen – humoristinen historiallinen romaani on Jalmari Finnen kirjoittama historiallinen romaani vuodelta 1910.


title: Sysmäläinen

text: Teoksen tapahtumien ajankohta on 1600-luku. Teatterinjohtajana nuorena toiminut Finne on dramatisoinut romaanin näytelmäksi, johon Toivo Palmroth on säveltänyt musiikin. Jarmo Inkisen dramatisointi on vuodelta 1980, ja siihen on musiikin säveltänyt Vesa Lattunen. Valentin Vaala on ohjannut romaanin pohjalta elokuvan "Sysmäläinen" (1938).


title: Mason

text: Mason voi tarkoittaa seuraavia:


title: Mason

text: Mason on seuraavien henkilöiden sukunimi:


title: Antikainen

text: Antikainen on suomalainen sukunimi, joka on muun muassa seuraavilla henkilöillä:


title: Jelena Antonova

text: Jelena Antonova (Елена Антонова) on seuraavien henkilöiden nimi:


title: Anja Suomalainen

text: Anja Suomalainen (o.s. Hellman, Bordt s. 20. maaliskuuta 1966) on suomalainen entinen koripalloilija.


title: Anja Suomalainen

text: Suomalainen pelasi yliopistokoripalloa yhden kauden Kalifornian yliopistossa, mutta kaudet 1988–1991 hän edusti Saint Maryn collegea, joka pelasi West Coast Conferencessa. Pelatessaan yliopistokoripalloa hän voitti kaikkina kolmena kautenaan konferenssinsa piste- ja syöttötilaston. Vuonna 1991 hänet valittiin NCAA:n Kalifornian parhaaksi naisurheilijaksi.


title: Anja Suomalainen

text:
Suomalainen pelasi Suomen naisten koripallomaajoukkueessa 122 ottelua, joissa hän teki 1240 pistettä. Suomalaisen piste-ennätys maajoukkueessa on 27, jonka hän teki Sloveniaa vastaan vuonna 1995.
Elokuussa 2017 Suomalainen nimettiin Suomen koripallon Hall of Fameen.


title: Ingrid Andree

text: Ingrid Andree ("Ingrid Tilly Unverhau"; s. 19. tammikuuta 1931 Hampuri) on saksalainen näyttelijä. Hänelle on myönnetty Bundesverdienstkreuz. Hän oli vuosina 1959–1965 naimisissa näyttelijä Hanns Lotharin kanssa. Parille syntyi vuonna 1960 tytär Susanne Lothar.


title: Ingrid Andree

text: Andree on Freie Akademie der Künste in Hamburgin jäsen.Elokuvaroolien lisäksi Andree on tehnyt muun muassa teatterirooleja Hampurin Thalia-teatterissa ja Münchner Kammerspielessä.


title: Antero Vuorio

text: Toivo Antero Vuorio (22. marraskuuta 1920 Luhanka – 6. syyskuuta 2013 Espoo) oli suomalainen henkilöstöpäällikkö ja kirjailija.


title: Antero Vuorio

text: Vuorio pääsi ylioppilaaksi Jyväskylän lyseosta 1941. Vuorio osallistui jatkosotaan Erillisosasto Petsamon riveissä ja myös Lapin sotaan. Hän kotiutui sodasta luutnanttina. Vuorio toimi sodan jälkeen kymmenen vuoden ajan Sotainvalidien Veljesliiton Keski-Suomen piirin toiminnanjohtajana. Tämän jälkeen hän työskenteli pitkään Berner Oy:n palveluksessa, viimeksi yhtiön henkilöstöpäällkkönä.


title: Antero Vuorio

text: Vuorio toimi Espoon kirjailijoiden puheenjohtajana vuosina 1978–1982.


title: Antero Vuorio

text: Vuorio kirjoitti lähinnä sotaromaaneja omien sotakokemuksiensa pohjalta. Poikkeuksena tästä vuonna 1969 ilmestyneen romaanin "Viimeinen pikataival" tapahtumat sijoittuivat vuoden 1958 Jyväskylän suurajoihin. Autourheilua harrastanut Vuorio oli 1954–1958 Pauli Toivosen kartanlukijana ja he osallistuivat muun muassa vuoden 1958 Jyväskylän Suurajoihin, joista romaani kertoo.


title: Airut

text: Airut on juhlamenoissa käytetty avustaja.


title: Airut

text: Airuet toimivat yleensä arvovieraiden opastajina, lippuvartiossa ja vastaavissa tehtävissä. Samoin on mahdollista että esimerkiksi arvohenkilön virallista muotokuvaa paljastettaessa kuvaa vartioivat airuet.


title: Airut

text: Suomessa airuen tunnuksena on yleensä airutnauha. Useimmiten se on Suomen lipun värinen sinivalkoinen noin 20 cm leveä silkkinauha, joka asetetaan kulkemaan miehillä oikean olkapään yli kulkemaan vasemmalle puolelle rinnan yli noin lantiolle, jossa se solmitaan. Nauhan valkoinen puoli on ylöspäin. Päät jäävät vapaasti roikkumaan, mieluiten mahdollisimman tasapituisina. Naisella nauha sidotaan vasemman olan yli oikealle puolelle.


title: Airut

text: SDP käyttää paraateissaan airutnauhoina kokopunaisia vastaavia nauhoja.


title: Airut

text: Airutnauhat edellyttävät virallista käytöstä. Niitä ei käytetä virka- tai kansallispuvun kanssa, vain siviilivaatteiden.


title: Bernd Weikl

text: Bernhard (Bernd) Weikl (s. 29. heinäkuuta 1942 Wien) on itävaltalainen oopperalaulaja (baritoni), joka on tullut tunnetuksi varsinkin rooleistaan Richard Wagnerin oopperoissa. Hän opiskeli Mainzissa sekä Hannoverissa ja teki oopperadebyyttinsä Ottakarin roolissa "Taika-ampujassa" vuonna 1968. Vuosina 1970–1973 hän esiintyi Düsseldorfin oopperassa.


title: Bernd Weikl

text: Salzburgin festivaaleilla Weikl debytoi vuonna 1971 Melotin roolissa oopperassa "Tristan ja Isolde". Bayreuthin musiikkijuhlilla hän esiintyi ensimmäistä kertaa Wolframina "Tannhäuserissa" 1972, Covent Gardenissa Figarona "Sevillan parturissa" 1975 ja Metropolitan-oopperassa Wolframina 1977.


title: Bernd Weikl

text: Weikl on tulkinnut "Nürnbergin mestarilaulajien" Hans Sachsin roolin kaikissa maailman merkittävissä oopperataloissa. Kaikkiaan hänellä on ollut yli 120 roolia, joihin on Wagner- ja Rossini-roolien lisäksi sisältynyt osia muiden muassa W. A. Mozartin, Pjotr Tšaikovskin, Gaetano Donizettin, Giuseppe Verdin, Johann Strauss II:n, Claude Debussyn, R. Straussin, Hans Pfitznerin ja Georges Bizet’n teoksissa.


title: Bernd Weikl

text: Weiklin levyttämien teosten joukossa ovat olleet "Carmina Burana", "Lepakko", "Lentävä hollantilainen", "Taika-ampuja", "Jumalten tuho", "Lohengrin", "Nürnbergin mestarilaulajat", "Parsifal", "Il segreto di Susanna" ja "Tiefland". James Levinen johtama "Jumalten tuhon" levytys sai parhaan oopperalevytyksen Grammy-palkinnon vuonna 1992.


title: Rodrigo Laviņš

text: Rodrigo Laviņš (s. 3. elokuuta 1974 Riika, Latvian SNT, Neuvostoliitto) on latvialainen jääkiekkopuolustaja, joka edustaa KHL-joukkue Dinamo Riikaa. Laviņš on kahden-suunnan puolustaja, joka erottuu kuitenkin puolustustaidoillaan. Hänellä on hyvä pelinäkemys, mutta ailahtelee.


title: Anni Nykänen

text: Anni Nykänen (s. 29. joulukuuta 1983 Lappeenranta) on Turussa asuva suomalainen sarjakuvataiteilija, kuvittaja ja graafinen suunnittelija. Hänet tunnetaan parhaiten elämäniloisesta Mummo-sarjakuvastaan.


title: Anni Nykänen

text: Nykäsen vuodesta 2008 piirtämä ja käsikirjoittama Mummo voitti keväällä 2009 Kemin pohjoismaisen sarjakuvakilpailun. Ensimmäinen "Mummo"-albumi ilmestyi Sammakon kustantamana elokuussa 2010. Toinen albumi ilmestyi vuonna 2012, kolmas vuonna 2014. ja neljäs vuonna 2016. Ensimmäiset kolme teosta ovat olleet Sarjakuva-Finlandiaehdokkaina.


title: Anni Nykänen

text: "Seura"-lehti on julkaissut Mummoa sarjakuvastrippeinä vuoden 2010 alusta. Sitä voi lukea ja kommentoida myös Nykäsen Mummo-sarjakuvablogissa. Sarjakuva kertoo reippaasta savo-karjalaisesta maailman menoa pohtivasta mummosta. Ensimmäinen albumi on omistettu Nykäsen isomummolle Martalle, joka oli Karjalan evakko.


title: Anni Nykänen

text: Näyttelijä-ohjaaja Mikko Kaukolampi dramatisoi ja ohjasi kaksi Mummo-sarjakuvaan perustuvaa näytelmää. Syksyllä 2015 Mummo-näytelmä avasi Lappeenrannan kaupungin teatterin pienen näyttämön ja kesällä 2016 Mummo hauskuutti Kiuruveden maalaiskaupunginteatterissa.


title: Anni Nykänen

text:
Sarjakuvat:
Animaatiot:


title: Eyes of the Insane

text: Eyes of the Insane on yhdysvaltalaisen thrash metal -yhtye Slayerin single yhtyeen vuoden 2006 studioalbumilta Christ Illusion. Kappaleen sanat käsittelevät amerikkalaisen sotilaan henkistä ahdistuneisuutta hänen palattuaan kotiin Irakin sodasta.


title: Papunet

text: Papunet.net on saavutettava verkkosivusto eri keinoin kommunikoiville ja tietokonetta käyttäville ihmisille. Sivustolla jaetaan tietoa puhevammaisuudesta, vuorovaikutuksesta ja kommunikoinnin apuvälineistä sekä tarjotaan materiaaleja ja työkaluja kommunikoinnin tukemiseen. Papunetin kautta myös tiedotetaan puhevammaisten ihmisten oikeuksista ja mahdollisuuksista.


title: Papunet

text: Lisäksi Papunet pyrkii vaikuttamaan siihen, että yhä useammat toimijat – erityisesti julkiset toimijat – tuottaisivat saavutettavia selkokielisiä verkkopalveluita. Papunet kehittää ohjeita saavutettavien verkkopalveluiden toteuttamiseen, arvioi selkokielisten verkkosivujen saavutettavuutta sekä kouluttaa ja konsultoi saavutettavuudesta.


title: Papunet

text: Papunet on osa Kehitysvammaliittoa. Toiminnan päärahoittaja on Sosiaali- ja terveysjärjestöjen avustuskeskus.


title: Vantaankosken seurakunta

text: Vantaankosken seurakunta on Suomen evankelisluterilaiseen kirkkoon kuuluva seurakunta Länsi-Vantaalla. Se on osa Vantaan seurakuntayhtymää, johon kuuluu kaikkiaan seitsemän seurakuntaa: Korso, Rekola, Hakunila, Tikkurila, Hämeenkylä, Vanda svenska församling ja Vantaankoski. Vantaankosken seurakunta on perustettu 1. tammikuuta 1966 erottamalla se Tikkurilan seurakunnasta, jonka nimi oli tuolloin "Helsingin pitäjän suomalainen seurakunta". Sen nimi oli Vantaan seurakunta 1.1.1966–16.3.1972. Helsingin maalaiskunnan muututtua Vantaan kauppalaksi 1972 vain Länsi-Vantaan käsittäneen seurakunnan nimi muutettiin. Vuonna 1985 siitä erotettiin Hämeenkylä omaksi seurakunnakseen. Vantaankosken kirkkoherrana toimii Hannu Pöntinen.


title: Vantaankosken seurakunta

text: Jäsenmäärä 31. joulukuuta 2015 oli 26 854 henkeä. Seurakunnan alueeseen kuuluvat Kaivoksela, Myyrmäki, Martinlaakso sekä Kivistö ja Seutula ympäristöineen.


title: Vantaankosken seurakunta

text: Myyrmäen kirkossa pidetään messu joka sunnuntai klo 10. Lisäksi messuja on Kivistön kirkossa ja Seutulan kappelissa. Erityisjumalanpalveluksia ovat perhemessu, hiljaisuuden messu ja vauvakirkko.


title: Vantaankosken seurakunta

text: Vantaankosken seurakunta tarjoaa viikkotoimintaa eri ikäisille lapsille päiväkerhoissa, koululaisten iltapäiväkerhoissa, perhekerhoissa ja pyhäkouluissa. Lisäksi seurakunta kutsuu perheitä mukaan perhekirkkoihin, retkille ja tapahtumiin.


title: Vantaankosken seurakunta

text: Alakouluikäisille (7–13-vuotiaille) tytöille ja pojille järjestetään erilaisia kerhoja toimipisteissä sekä leirejä ja retkiä.


title: Vantaankosken seurakunta

text: Nuorten toimintamuotoja ovat Olka eli nuorten olotilakahvila Manalassa (Myyrmäen kirkon nuorisotilassa), nuorten messut, leirit, rippikoulu, isosten illat ja isoskoulutukset.


title: Vantaankosken seurakunta

text: Seurakunnan erityisnuorisotyö palvelee nuoria ja heidän perheitään henkilökohtaisesti silloin, kun he tarvitsevat tukea tai neuvoja tai kun heillä on tarve miettiä elämäntilannettaan yhdessä aikuisen kanssa.


title: Vantaankosken seurakunta

text: Seurakunta toimii yhteistyössä alueen partiolippukuntien kanssa.


title: Vantaankosken seurakunta

text: Kivistön kirkkoa kehitetään erityisesti nuorten perheiden toimintakeskukseksi.


title: Vantaankosken seurakunta

text: Vantaankosken seurakunnan pienryhmiä on erikseen miehille, naisille ja eläkeläisille. Lisäksi järjestetään parisuhdeiltoja, raamattupiirejä ja retkiä. Musiikkia voi harrastaa kahdessa kuorossa ja Sonus-käsikelloyhtyeessä. Seurakunnan yhteydessä toimii myös Puhallinorkesteri Louhi.


title: Vantaankosken seurakunta

text: Vantaankosken seurakunnan pääkirkko on vuonna 1984 valmistunut Myyrmäen kirkko, joka on tunnetun suomalaisen arkkitehdin Juha Leiviskän suunnittelema. Seurakunnan käytössä on myös Kivistön kirkko (valm. 1967) ja Seutulan kappeli (1925) sekä Kaivosristin seurakuntakoti ja Vantaanlaakson kerhohuoneisto. Seurakunnan kirkkoherranvirasto sijaitsee Myyrmäen kirkossa. Kaivokselan kirkko paloi tuhopoltossa 2006.


title: Fred Hawkins

text: Fred Hawkins (3. syyskuuta 1923 Antioch, Illinois – 6. joulukuuta 2014 Sebring, Florida) oli yhdysvaltalainen golfaaja, joka oli PGA Tour -pelaajana 1940-luvulta 1960-luvulle. Hän voitti Oklahoma City Openin vuonna 1956 ja New Mexico Openin 1961. Parhaana sijoituksenaan major-turnauksessa hän ylsi Doug Fordin kanssa jaetulle toiselle sijalle The Masters Tournamentissa 1958; turnauksen voitti Arnold Palmer. Hawkins pelasi Ryder Cup -joukkueessa vuonna 1957. Vuosina 1980–1991 hän kilpaili Senior PGA Tourissa (nykyinen Champions Tour).


title: Fred Hawkins

text: Hawkins syntyi Antiochissa Illinoisissa, mutta asui suuren osan uransa ajasta El Pasossa Texasissa. Hänen myöhempi kotipaikkansa oli Floridan Sebring. Hän opiskeli Illinoisin yliopistossa Urbana–Champaignissa ja Texasin yliopistossa El Pasossa (silloin vielä Texas State School of Mines and Metallurgy).


title: Nichola Burley

text: Nichola Burley (s. 1986 Harehills) on brittiläinen näyttelijä. Hän on näytellyt muun muassa elokuvissa "Born Equal", "Love And Hate" ja "Street Dance 3D".


title: Naurutrogoni

text: Naurutrogoni ("Trogon melanocephalus") on trogonien heimoon kuuluva keskiamerikkalainen lintulaji. Sen esiintymisalue käsittää Keski-Amerikan Atlantin-puoleista rannikkoa Kaakkois-Meksikosta Pohjois-Guatemalaan, Belizeen ja Pohjois-Hondurasiin, sekä Tyynemeren puoleista rannikkoa El Salvadorissa, Nicaraguassa ja Pohjois-Costa Ricassa. John Gould kuvaili lajin holotyypin Tamaulipasista Meksikosta vuonna 1836.


title: EcuRed

text: EcuRed on Kuuban kommunistista nuorisoliittoa lähellä olevan Youth Computer Clubin ylläpitämä espanjankielinen MediaWikin vapaaseen lähdekoodiin perustuva tietosanakirjaprojekti, joka ilmeistyi 13. joulukuuta 2010 sisältäen noin 19 000 artikkelisivua.


title: EcuRed

text: EcuRed ei ilmoita olevansa puolueeton vaan se ilmoittaa lähtökohdakseen dekolonisaation. Sen muokkaajien on oltava rekisteröityneitä.


title: Vuorio

text: Vuorio tai Wuorio on suomalainen sukunimi, joka on muun muassa seuraavilla henkilöillä:


Nuorisolle siitä, kuinka tulee käyttää hyväksi pakanallista sivistystä (, ) on Basileios Suuren kirjoittama puhe. Se käsittelee nimensä mukaisesti sitä kysymystä, mikä on opiskelevalle nuorisolle oikea tapa hyödyntää pakanallisen kreikkalaisen kirjallisuuden teoksia osana kristillistä kasvatusta.


title: Nuorisolle siitä, kuinka tulee käyttää hyväksi pakanallista sivistystä

text: Basileios on todennäköisesti pitänyt puheen joko vuonna 363 tai 364. Se on nimensä mukaisesti suunnattu nuorelle kuulijajoukolle. Teos kuuluu Basileioksen saarnojen ja puheiden kokoelmaan numerolla XXII.


text: Basileioksen teos liittyy kristillisen myöhäisantiikin aikaiseen keskusteluun kristillisen teologian sekä antiikin pakanallisen kirjallisuuden ja filosofian välisestä suhteesta. Tässä keskustelussa jotkut olivat ottaneet jyrkän kielteisen kannan kaikkea pakanallista ajattelua kohtaan. Jotkut, kuten Justinos Marttyyri ja Basileios, puolestaan katsoivat, että myös pakanallista kirjallisuutta voidaan käyttää hyödyksi niiltä osin kuin se sisältää osia totuudesta.


text: Puheen on suomentanut nunna Kristoduli teokseen "Pyhän Basileios Suuren opetuspuheita" vuonna 1994. Aiemmin puheen on suomentanut nimellä "Mitä hyötyä nuorisolle on Kreikan kirjallisuudesta" Kaarle Hirvonen osaksi Lukianoksen teoksen "Miten historiaa on kirjoitettava" suomennosta vuodelta 1977.


text: Basileioksen puhe jaetaan kymmeneen lukuun. Basileios argumentoi sen puolesta, että vaikka klassillisen filosofian, retoriikan ja runouden teokset eivät paljasta totuutta täsmällisesti niin kuin pyhät kirjoitukset, toisin sanoen Raamattu, ne kuitenkin heijastelevat sitä kuten varjo tai peili. Silloin kun kristillisiä salaisuuksia ei vielä voida ymmärtää, on oikein harjoitella muilla kirjoituksilla. Mitään teosta ei tule ylenkatsoa valmistauduttaessa elämänmittaiseen taisteluun, mikäli se vain hyödyttää sielusta huolehtimista.


text: Basileios sanoo, että jos pakanallisilla teksteillä on yhtäläisyyksiä kristillisten tekstien kanssa, niistä voi hyötyä yhtä lailla, esimerkiksi silloin, kun ne kehottavat hyveeseen; mutta jos tekstit taas poikkeavat kristillisistä teksteistä, niistä voi silti hyötyä, koska silloin kristillisen opetuksen paremmuus nousee esille.


text: Basileios mainitsee erilaisia esimerkkejä antiikin runoudesta, historiankirjoituksesta sekä perimätiedosta. Basileioksen mukaan Hesiodoksen ja Homeroksen runous käsittelee ennen kaikkea hyveellisyyttä, ja on näin hyödyllistä; samoin muun muassa Solon, Theognis ja Prodikos ylistävät hyvettä. Sama pätee kaikkiin muihin viisaudestaan tunnettuihin. Hyve näkyy Perikleen, Sokrateen ja Kleiniaan toiminnassa.


text: Puheen loppuosa on enimmäkseen kehotusta hyveeseen; Basileios kehottaa kuulijoitaan hankkimaan itselleen varustuksen ikuisuutta varten. Hän käsittelee esimerkkinä muun muassa urheilijoiden ja soittajien valmistautumista: nämä valitsevat harjoitellessaan sen, mikä on parasta heidän päämääränsä kannalta. Samoin kuin urheilijoiden koko elämä ennen kilpailuja on kilpailuun valmistautumista, samoin kristityn elämä on tulevan maailman elämään valmistautumista. Siinä missä urheilijat noudattavat kurinalaista ruokavaliota ja välttävät ruumiin velttoutta, kristityn ei tule pitää ensisijaisesti huolta ruumiistaan vaan sielustaan.


title: Angel Pena

text: Angel Pena on venezuelalainen lentopalloilija, joka pelasi kaudella 2010–2011 Suomessa lentopallon mestaruusliigassa, Muuramen Lentopallon riveissä. Pena esiintyi Muurlen riveissä jo kaudella 2009–2010, jolloin hän voitti Mestaruusliigan pistepörssin ja hänet valittiin myös liigan parhaaksi ulkomaalaispelaajaksi.


title: Angel Pena

text: Penan avauskausi Suomessa Muurlen riveissä oli nappisuoritus, sillä pistepörssin voiton lisäksi hän vei nimiinsä pistekeskiarvo-, plus/miinus- ja hyökkäyspistetilastot. Lisäksi Pena voitti Iltasanomien tähtikisan.


title: Angel Pena

text: Pena on pelannut urallaan myös baseball-ammattilaisena. Hän oli vuoden verran baseball-ammattilainen kotimaassaan Venezuelassa. Syy tähän oli se, että lentopallo ei ottanut onnistuakseen, joten mies kokeili lajivaihtoa entiseen nuoruuden harrastuksensa.


title: Jack Johnson

text: Jack Johnson -nimisiä henkilöitä:


title: Ežerėlis

text: Ežerėlis on Liettuan lounaisosassa, Kaunasin läänissä sijaitseva kaupunki. Se on osa Kaunasin kunnallispiiriä. Ežerėlis sijaitsee 25 kilometriä länteen Kaunasista. Liettuan kaupungeista se on yksi nuorimpia; se syntyi Ežerėlisin suoalueella aloitetun turveteollisuuden myötä. Vuonna 2010 kaupungin väkiluku oli 1 960 asukasta.


Myynnin ja markkinoinnin ammattilaiset MMA on 27 000 myynnin, markkinoinnin ja oston ammattilaisen sitoutumaton edunvalvonta- ja palvelujärjestö. MMA toimii jäsentensä ammatillisena etujärjestönä, valvoo ja turvaa jäsentensä yhteiskunnallisia, taloudellisia ja ammatillisia etuja ja kehittää jäsenten ammattitietoja ja -taitoja. MMA kuuluu keskusjärjestö Akavaan.


title: Myynnin ja markkinoinnin ammattilaiset MMA

text: Järjestön jäsenlehti "Myynti & Markkinointi" ilmestyy kuusi kertaa vuodessa.


text: Myynnin ja markkinoinnin ammattilaiset MMA on tietoisesti valinnut linjakseen myynnin, markkinoinnin ja oston ammattilaisten yksilöllisen edunvalvonnan. Se ei pyri tekemään keskitettyjä sopimuksia jäsenten työehdoista ja palkoista heidän työnantajiensa kanssa. Syinä linjanvalintaan ovat muun muassa alan monipuoliset ja tulokseen perustuvat palkkaustavat, joita liitto ei ole pidä tarpeellisena puristaa samaan muottiin. Työn itsenäinen luonne sekä useimmiten matkustamista vaativa työ eroavat monissa suhteissa muista toimihenkilöammateista..


text: MMA neuvoo palkka- ja sopimusasioissa, tarjoaa apua uralla etenemiseen ja tuottaa rahanarvoisia jäsenetuja.


text: Myynnin ja markkinoinnin ammattilaiset MMA:n jäsenet toimivat pääosin B-to-B -kaupassa. Suurin osa jäsenistä on teollisuuden palveluksessa. Jäsenten koulutustausta vaihtelee, tyypillisimpiä ovat kaupallisen (esimerkiksi merkonomi, tradenomi ja ekonomi) tai teknisen (esimerkiksi insinööri) alan tutkinnot. Yrittäjäjäseniä on noin 1 200. Tyypillisellä yrittäjällä on oma edustusliike.


text: MMA:n Taloustutkimus Oy:llä teettämän työmarkkinatutkimuksen mukaan myynnin ja markkinoinnin ammattilaisen mediaanipalkka joulukuussa 2015 oli 4 850 euroa. Kahdella kolmesta alalla toimivasta on kannustava palkkarakenne. Palkkaustapana yleisin on kiinteän palkan ja bonuksen yhdistelmä.


text: MMA on yksi Suomen vanhimmista ammattijärjestöistä. Se perustettiin kolmenkymmenen kauppaedustajan voimin 30. maaliskuuta 1895 hotelli Kleinehissa Helsingin Pohjoisesplanadilla nimellä ”Finlands Handelsresandeförening”.


text: Myynnin ja markkinoinnin ammattilaiset otti nimilyhenteekseen MMA 1. helmikuuta 2015. Aiempi lyhenne SMKJ oli perua vanhasta nimestä "Suomen Myyntimiesten Keskusjärjestö". Vuonna 2009 liitto vaihtoi keskusjärjestöä STTK:sta Akavaan.


text: Oma työttömyyskassa perustettiin 1974. Nykyisin Myynnin ja markkinoinnin ammattilaisten työttömyyskassa on keskinäisen vastuun perusteella toimiva yhteisö. Kassassa on noin 22 000 jäsentä.


title: Skaudvilė

text: Skaudvilė on Liettuan itäisessä osassa, Tauragėn läänissä sijaitseva kaupunki. Se on osa Tauragėn kunnallispiiriä. Skaudvilė sijaitsee 26 kilometriä koilliseen Tauragėsta. Vuonna 2010 kaupungin väkiluku oli 1 883 asukasta.


title: Gabriela Svobodová

text: Gabriela Svobodová-Sekajová (s. 27. helmikuuta 1953 Kremnica) on Tšekkoslovakiaa edustanut kilpauransa lopettanut hiihtäjä ja olympiamitalisti. Hän edusti seuratasolla Ruda Hvezda i ZKL Brno -seuraa. Svobodová osallistui olympialaisiin vuosina 1976–1984 ja voitti yhden mitalin, hopeaa viestistä Sarajevon kisoista 1984. Falunin MM-kisoissa 1974 hän kuului pronssia saaneeseen Tšekkoslovakian viestijoukkueeseen. Hänen paras sijoituksensa maailmancupissa oli toinen sija, jonka hän sai Furtwangenin osakilpailusta 1982.


title: Gabriela Svobodová

text: Svobodován tytär on ampumahiihtäjä Gabriela Soukalová.


title: Gelgaudiškis

text: Gelgaudiškis on Liettuan itäisessä osassa, Marijampolėn läänissä ja Niemen-joen eteläpuolella sijaitseva kaupunki. Vuonna 2010 kaupungin väkiluku oli 1 878 asukasta. Se on osa Šakiain kunnallispiiriä. Kunnallispiirin hallinnollinen keskus Šakiai sijaitsee 15 kilometriä Gelgaudiškisista pohjoiseen.


title: Matt Greene

text: Matt Greene (s. 13. toukokuuta 1983 Grand Ledge, Michigan), on yhdysvaltalainen ammattilaisjääkiekkoilija, pelipaikaltaan puolustaja. Hän edustaa NHL-seura Los Angeles Kingsiä. Greene on tällä hetkellä joukkueensa varakapteeni.


title: Matt Greene

text: Greene sai NHL-varauksen vuonna kun Edmonton Oilers varasi hänet numerolla 44 varaustilaisuuden toisella kierroksella. Hän pelasi tuolloin WCHA-joukkue University of North Dakotassa. Greene edusti Edmontonia kolme kautta tehden 151 ottelussa 13 tehopistettä (1+12). Hän teki uransa ensimmäisen ja ainoan maalinsa Edmontonin paidassa 15. joulukuuta Minnesota Wildiä vastaan, jonka Oilers lopulta voitti 3–1. Green ja hänen joukkuetoverinsa Jarret Stoll vaihdettiin Los Angeles Kingsiin 29. kesäkuuta 2008 Kings-puolustaja Ľubomír Višňovskýyn. 8. lokakuuta Greene nimettiin joukkueensa varakapteeniksi ja 9 päivää myöhemmin 17. lokakuuta hän teki 5 vuoden jatkosopimuksen Kingsien kanssa. Greene voitti Stanley Cupin Kingsissä kaudella 2011–2012.


title: Matt Greene

text: Greene on edustanut Yhdysvaltoja jääkiekon maailmanmestaruuskilpailujen A-sarjassa kolmena vuonna, 2007, 2008, ja 2010.